সুবর্ণভূমি Get Latest Bangla News Online from The newsportal Subornobhumi||ঐক্যফ্রন্টের নির্বাচনী ইশতেহারে যা থাকছে\nআপডেট: 02:50:56 18/11/2018\nসালমান তারেক শাকিল : প্রথমবারের মতো বিএনপির সঙ্গে জোট বেঁধেছে ভিন্ন ঘরানার চারটি রাজনৈতিক দল। আর জোটবদ্ধ হওয়ার মধ্য দিয়ে অংশ নিচ্ছে জাতীয় সংসদ নির্বাচনেও। ইতিমধ্যে অন্যতম প্রধান শরিক বিএনপির ধানের শীষ প্রতীক নিয়ে প্রার্থিতা করার বিষয়টি জানিয়ে দিয়েছে ঐক্যফ্রন্ট।\nআসন বণ্টনের পাশাপাশি নির্বাচনী ইশতেহার তৈরি এখন জাতীয় ঐক্যফ্রন্টের গুরুত্বপূর্ণ চ্যালেঞ্জ। এই চ্যালেঞ্জ মোকাবিলায় প্রাথমিকভাবে ছয় সদস্যের একটি ইশতেহার প্রণয়ন বিষয়টি কমিটি গঠন করা হয়েছে। এখন পর্যন্ত আনুষ্ঠানিকভাবে কমিটির বৈঠক না হলেও ভোটারদের আগ্রহ তৈরি এবং ফ্রন্টের প্রতীক বিজয়ী করতে ইশতেহার তৈরির প্রাথমিক কাজগুলো শুরু হয়েছে।\nজাতীয় ঐক্যফ্রন্টের ইশতেহার কমিটির কয়েকজন সদস্যের সঙ্গে কথা বলে জানা গেছে, একাদশ জাতীয় সংসদ নির্বাচনের ইশতেহারে সাংবিধানিক সংস্কার, প্রধানমন্ত্রীর ক্ষমতার বিকেন্দ্রীকরণ, বেকারত্ব কমানো, উন্নয়নের সুষম বণ্টন, সংখ্যালঘু নির্যাতনের বিচার নিশ্চিত, জাতীয় নেতাদের মর্যাদা নিশ্চিত, মেগা প্রকল্পগুলো অব্যাহত রাখা, নিরপেক্ষ পররাষ্ট্রনীতি, কৃষি ও কৃষকের উন্নয়ন, কোটা সংস্কার, সড়কের নিরাপত্তা নিশ্চিত, স্কুল-কলেজের শিক্ষকদের সরকারি চিকিৎসাসুবিধা নিশ্চিত করার প্রতিশ্রুতি থাকবে।\nএ বিষয়ে জানতে চাইলে ইশতেহার কমিটির অন্যতম সদস্য ডা. জাফরুল্লাহ চৌধুরী বলেন, ‘ইশতেহারের খসড়া তৈরির কাজ চলছে। সব শরিকের প্রস্তাব সমন্বয় করে নেতাদের হাতে দেওয়া হবে। এখন পর্যন্ত অনেক কিছুকেই বিবেচনায় নিয়ে কাজ চলছে। চূড়ান্ত কিছু হতে কিছুটা সময় লাগবে।’\nকমিটির আরেক সদস্য সিনিয়র সাংবাদিক মাহফুজউল্লাহ বলেন, ‘আমাদের কোনো বৈঠক হয়নি। মুখোমুখি কিছু আলোচনা হয়েছে। প্রাথমিকভাবে আমরা জাতীয় ঐক্যফ্রন্টের ১১ দফাকে সামনে রেখেই কাজ করছি। আরো দুয়েকদিন সময় লাগবে।’\nজাতীয় ঐক্যফ্রন্টের ছয়জনের ইশতেহার প্রণয়ন কমিটি আনুষ্ঠানিকভাবে বৈঠক করেনি। গত ১৩ নভেম্বর ফ্রন্টের স্টিয়ারিং কমিটির বৈঠকে প্রাথমিকভাবে ছয়জনের একটি কমিটি হয়। সে কমিটির সদস্যরা হচ্ছেন, বিএনপি থেকে মাহফুজ উল্লাহ, গণফোরাম থেকে আ ও ম শফিক উল্লাহ, নাগরিক ঐক্য থেকে ডা. জাহেদ উর রহমান, জেএসডি থেকে শহীদ উদ্দিন মাহমুদ স্বপন, কৃষক শ্রমিক জনতা লীগের অধ্যক্ষ ইকবাল সিদ্দিকী এবং ডা. জাফরুল্লাহ চৌধুরী। শনিবার রাতে এ রিপোর্ট লেখার সময় পর্যন্ত কোনো বৈঠক করেনি ইশতেহার কমিটি। যদিও জাফরুল্লাহ চৌধুরী ব্যক্তিগতভাবে কৃষক ও কৃষিস্বার্থ বিবেচনায় নিয়ে পাঁচটি প্রস্তাব তৈরি করেছেন। এ প্রস্তাবে আরো নতুন কিছু বিষয় যুক্ত করা হবে বলে জানিয়েছেন তিনি।\nইশতেহার প্রণয়ন কমিটির সদস্যদের সঙ্গে আলাপ করে জানা গেছে, একাদশ জাতীয় নির্বাচনে জাতীয় ঐক্যফ্রন্টের নির্বাচনী ইশতেহার হচ্ছে দুইভাবে। একটি হবে বিস্তারিত, আরেকটি এক বা দুই পৃষ্ঠার সংক্ষিপ্ত। এই সংক্ষিপ্ত ইশতেহারটিকেই পোস্টার, লিফলেট করে ভোটারদের কাছে পৌঁছে দেওয়া হবে।\nফ্রন্টের একাধিক নেতা জানান, বিএনপি ইতোমধ্যেই ‘ভিশন ২০৩০’ ঘোষণা করেছে। এই ভিশনকে সামনে রেখেই ইশতেহার প্রণয়নে বসবে কমিটি। এছাড়া, আরো বিভিন্ন উপায় অবলম্বন করে মানুষের সামনে একটি দায়িত্বশীল ও তরুণদের আগ্রহী করে তোলে, এমন ইশতেহারই ফ্রন্টের লক্ষ্য বলে জানান এসব নেতা।\nকমিটির সূত্র বলছে, নির্বাচনী ইশতেহারে কারাবন্দি বিএনপির চেয়ারপারসন খালেদা জিয়ার উপস্থাপিত ‘ভিশন-২০৩০’-কে সামনে রাখা হবে। এই ভিশন থেকেই নেওয়া হবে ইশতেহারের একটি বড় অংশ। বিশেষ করে নির্বাহী বিভাগের ক্ষমতা সমন্বয় করতে সাংবিধানিক সংস্কারের বিষয়টি প্রাধান্য পাবে ইশতেহারে। এছাড়া ১৩ অক্টোবর আত্মপ্রকাশের দিনে জাতীয় ঐক্যফ্রন্ট যে ১১টি লক্ষ্য স্থির করেছে, ইশতেহারে তার একটি প্রতিফলন দেখা যাবে।\nকমিটির একজন সদস্যের ভাষ্য, মূলত ১১টি লক্ষ্যকে সামনে রেখেই ইশতেহারের মৌলিক বক্তব্য তৈরি হবে। ইতিমধ্যে বিক্ষিপ্তভাবে প্রত্যেকেই কাজ করছে, দুই-দিনের মধ্যেই ইশতেহার কমিটির বৈঠক অনুষ্ঠিত হবে। রোববার বিকেলে কমিটির অন্যতম সদস্য সাংবাদিক মাহফজুউল্লাহ রচিত ‘বেগম খালেদা জিয়া: হার লাইফ, হার স্টোরি’র মোড়ক উন্মোচন অনুষ্ঠান থাকায় কাল বৈঠকের সম্ভাবনা কম। আগামী সোমবার-মঙ্গলবার নাগাদ ইশতেহার কমিটির বৈঠক হবে, এমন তথ্য জানিয়েছেন কমিটির একজন সদস্য।\nজানতে চাইলে জাতীয় ঐক্যফ্রন্টের অন্যতম নেতা ড. কামাল হোসেন বলেন, ‘আমাদের লক্ষ্য একটি সুষ্ঠু ও নিরপেক্ষ নির্বাচন। আমরা নির্বাচনে অংশ নিচ্ছি। নির্বাচনী ইশতেহারে মানুষের আশা-আকাঙ্ক্ষার প্রতিফলন থাকবে। ঐক্যফ্রন্ট যে ১১টি লক্ষ্য দিয়েছে, এই লক্ষ্যগুলোকে সামনে রেখেই ইশতেহার তৈরি হবে। আমাদের কমিটি কাজ করছে।’\n২০১৭ সালের ১০ মে গুলশানের দ্য ওয়েস্টিনে ঘোষিত ‘ভিশন-২০৩০’-এ ‘গণতন্ত্র’কেই প্রাধান্য দেওয়া হয়েছে। খালেদা জিয়া তার প্রস্তাবনার প্রথমেই দেশের মালিকানা দেশের জনগণের হাতে ফিরিয়ে দেওয়ার কথা বলেন। এর একটি বাস্তব চিত্র ইতিমধ্যে জাতীয় ঐক্যফ্রন্টের নেতাদের কণ্ঠে প্রতিফলিত হয়েছে। বিশেষ করে ফ্রন্টের অন্যতম প্রধান নেতা ড. কামাল হোসেন তার প্রত্যেকটি বক্তব্যেই জনগণের মালিকানা ফিরিয়ে দেওয়ার বিষয়টি তুলে ধরেছেন। সিলেটে গত ২৪ অক্টোবর ফ্রন্টের প্রথম সমাবেশে কামাল হোসেন বলেছেন, ‘সংবিধান অনুযায়ী দেশের প্রকৃত মালিক জনগণ। দেশের মানুষ দেশের মালিকানা থেকে বঞ্চিত। এ কারণে জনগণের ঐক্য অপরিহার্য। সবাইকে এসে বলতে হবে সুষ্ঠু নির্বাচন চাই। হারানো গণতন্ত্র পুনরুদ্ধার সহজ নয়। শক্তভাবে তা ফিরিয়ে আনতে হবে। দেশের মালিকানা মানুষ ফিরে পাবে। আমরা ক্ষমতায় আসবো। জনগণকে স্বৈরাচারের কবল থেকে মুক্ত করবো। ঐক্যবদ্ধ আন্দোলনের মাধ্যমে দেশের মালিকানা ফিরিয়ে আনা হবে।’\n‘ভিশন-২০৩০’র প্রস্তাবে মত প্রকাশের স্বাধীনতা নিশ্চিতের কথা বলা হয়। বিশেষ জোর দিয়ে খালেদা জিয়ার প্রস্তাব ছিল, সাংবিধানিক সংস্কারের বিষয়টি। তার ভাষ্য ছিল, সংবিধানের প্রয়োজনীয় সংশোধনীর মাধ্যমে প্রজাতন্ত্রের নির্বাহী ক্ষমতার ক্ষেত্রে ভারসাম্য আনা হবে। সংসদে উচ্চকক্ষ প্রতিষ্ঠা করার বিষয়টি পরীক্ষা-নিরীক্ষা করার প্রস্তাবও ছিল তার। ‘ভিশন-২০৩০’ প্রস্তাবের উল্লেখযোগ্য ছিল, বাংলাদেশ একটি রেইনবো জাতিতে পরিণত করার চেষ্টা করবে বিএনপি। আর এই বিষয়টি সরাসরি বা ঘুরিয়ে জাতীয় ঐক্যফ্রন্টের ইশতেহারে উল্লেখ থাকবে।\nএছাড়া ‘ভিশন-২০৩০’-তে উপস্থাপিত সুশাসন, বিচার বিভাগের স্বাধীনতা নিশ্চিত, নিম্ন আদালতের স্বাধীনতা বাড়ানো, মুক্তিযোদ্ধাদের সম্মানিত নাগরিক হিসেবে ঘোষণা করা, নিরপেক্ষ পররাষ্ট্রনীতি, বাংলাদেশের ভূখণ্ডকে অন্য কোনো উদ্দেশ্যে ব্যবহার করতে না দেওয়ার বিষয়টি গুরুত্ব পেয়েছে। এই বিষয়গুলোকে ঐক্যফ্রন্টের ইশতেহারে সংক্ষিপ্ত আকারে রাখা হতে পারে।\nবিএনপির স্থায়ী কমিটির একজন সদস্য জানান, ঐকমত্যের ভিত্তিতেই জাতীয় ঐক্যফ্রন্টের ইশতেহার তৈরি করা হবে। এক্ষেত্রে ‘ভিশন-২০৩০’-এর একটি প্রভাব তো থাকবে স্বাভাবিকভাবেই। যে জাতীয় ঐক্যের ডাক খালেদা জিয়া দুই বছর আগে দিয়েছিলেন, তারই প্রতিফলন জাতীয় ঐক্যফ্রন্ট। ফলে, কারাগারে থাকলেও তার অভিমতকে সামনে রেখেই ইশতেহার তৈরি হবে- এমন প্রত্যাশা আমাদের সবার।\nইশতেহারের কাজের সঙ্গে যুক্ত একাধিক দায়িত্বশীলের ভাষ্য, সম্ভাব্য তিনটি স্লোগান থাকবে এতে। তবে কোনো স্লোগানই চূড়ান্ত হয়নি। ভেতরে ভেতরে ফ্রন্টের শরিক বিএনপি, গণফোরাম, জেএসডি, নাগরিক ঐক্য ও কৃষক শ্রমিক জনতা লীগ কাজ করছে।\nমোটাদাগে মুক্তিযুদ্ধের চেতনায় বাংলাদেশি জাতীয়তাবাদের ওপর ভিত্তি করেই ইশতেহারের মৌলিক বক্তব্য দাঁড় করানো হবে। এক্ষেত্রে বিগত দিনে বাংলাদেশ সৃষ্টি ও গণতান্ত্রিক সংগ্রামে অগ্রগামী জাতীয় নেতাদের রাষ্ট্রীয় মর্যাদায় ভূষিত করার বিষয়টি ইশতেহারে যুক্ত করার চেষ্টা করা হবে- এমন ইঙ্গিত দিয়েছেন দুই নেতা। এ বিষয়টি ২০১৫ সালে তিন মাস অবরোধের পর খালেদা জিয়া যে সংবাদ সম্মেলন করেছিলেন, সেখানেও ছিল। ওই বক্তব্যে মওলানা আবদুল হামিদ খান ভাসানী, শেরে বাংলা একে ফজলুল হক, হোসেন শহীদ সোহরাওয়ার্দী, বঙ্গবন্ধু শেখ মুজিবুর রহমান, জিয়াউর রহমানসহ জাতীয় নেতাদের মর্যাদা দেওয়ার প্রসঙ্গটি তুলে ধরেছিলেন খালেদা জিয়া।\nইশতেহার কমিটির সদস্য ডা. জাফরুল্লাহ চৌধুরী গত ২৪ অক্টোবর সিলেটের সমাবেশে বঙ্গবন্ধু, জিয়াউর রহমানের মাজার জিয়ারতের আহ্বান জানান। বিষয়টি ফ্রন্টের নেতাদের কাছে ইতিবাচক হিসেবে পরিগণিত হচ্ছে। সংশ্লিষ্টদের ধারণা, ইশতেহারে এ বিষয়টির একটি পরিষ্কার বার্তা দেবে ঐক্যফ্রন্ট। এ বিষয়টি জাফরুল্লাহ চৌধুরী ফ্রন্টের বাকি সদস্যদের সামনে আলাদা গুরুত্বসহ তুলে ধরবেন।\nকৃষক শ্রমিক জনতা লীগের একটি সূত্র জানায়, ইতিমধ্যে ইশতেহার কমিটির অন্যতম সদস্য ডা. জাফরুল্লাহ চৌধুরীর কাছে তাদের প্রস্তাব পেশ করা হয়েছে। এই প্রস্তাবগুলোর সংক্ষেপিত রূপ অনেকটাই এমন, ১. শিশু নিপীড়নমূলক পিইসি ও জেএসসি পরীক্ষা বাতিল করা, পরীক্ষাপত্র মূল্যায়নে অসততা বা প্রশ্নফাঁসের ঠেকানো। ২. উচ্চ শিক্ষাপ্রতিষ্ঠানে ছাত্ররাজনীতির নোংরা খেলা বন্ধ করা, সব কলেজ-বিশ্ববিদ্যালয়ে অবাধ ও নিরপেক্ষ ছাত্রসংসদ নির্বাচন আয়োজন করা। ৩. মাধ্যমিক স্তরে চালু অপ্রয়োজনীয় বইয়ের বোঝা কমিয়ে দেওয়া। ৪. শিশুদের খেলাধুলা ও বিনোদনের পরিবেশ সৃষ্টিতে দখল হওয়া পার্ক ও মাঠগুলো উদ্ধার করা। ৫. কর্মজীবী মায়েদের সন্তানেরা যেন স্বাভাবিকভাবে বড় হতে পারে সেজন্য প্রয়োজনীয় সংখ্যক মানসম্পন্ন ডে-কেয়ার সেন্টার গড়ে তোলা। ৬. কোনো শিক্ষাপ্রতিষ্ঠানের ম্যানেজিং কমিটিতে স্থানীয় সরকার বা জাতীয় সরকারের বা প্রশাসনের কোনো প্রতিনিধি না থাকার বিধান করা। ৭. শিক্ষাখাতে বরাদ্দ অন্যান্য উন্নয়নশীল দেশের তুলনায় বেশি করা। মানবসম্পদ উন্নয়নে শিক্ষা, শিক্ষার্থী ও শিক্ষকদের সর্বোচ্চ গুরুত্ব দেওয়া। শিক্ষা বিষয়ে দাতাদের পরামর্শ ও অর্থায়নে কোনো প্রকল্প গ্রহণ না করা। ৮. মা ও শিশুর পুষ্টি নিশ্চিত করতে মায়ের গর্ভকাল শুরু থেকে শিশুর বয়সের পাঁচ বছর পর্যন্ত বিশেষ ভাতা প্রদান করা। ৯. নাগরিকের শিক্ষা ও স্বাস্থ্যকে দেশের উন্নয়নের স্বার্থে কখনোই বাণিজ্যিক দৃষ্টিকোণ থেকে না দেখা। ১০. দেশের শিক্ষাপ্রতিষ্ঠান ও হাসপাতাল-ক্লিনিকের মান এমন করা যেন সব শিশু ও নাগরিক দেশেই মানসম্পন্ন শিক্ষা ও চিকিৎসা পেতে পারে। এজন্য সরকারের সবপর্যায়ের দায়িত্বপ্রাপ্ত ব্যক্তি ও তাদের পরিবারবর্গকে যতটা সম্ভব সরকারি শিক্ষা এবং যতটা সম্ভব দেশের চিকিৎসা গ্রহণ করার ব্যবস্থা করা।\nইশতেহার কমিটির সদস্য অধ্যক্ষ ইকবাল সিদ্দিকী বলেন, ‘আমাদের দলীয় যে প্রস্তাব, তা ইশতেহার কমিটির কাছে তুলে ধরা হয়েছে। আমরা চাই বেকারত্বহীন বাংলাদেশ। আমরা চাই সরকারি চাকরির সীমা ৩৫ বছর পর্যন্ত করা হোক। এসবই আমাদের প্রাথমিক প্রস্তাব। ইশতেহার কমিটি ঠিক করবে, নির্বাচনী ইশতেহারে কী থাকবে।’\nইশতেহার প্রণয়ন কমিটির সূত্র বলছে, নির্বাচনী ইশতেহারে তরুণদের প্রাধান্য থাকবে, তাদের উদ্দেশেই থাকবে বেশিরভাগ প্রতিশ্রুতি। এতে শিক্ষিত বেকারত্ব দূর করা, উন্নয়নের বণ্টন ন্যায্যভাবে করা, দুর্নীতি বন্ধ ও অতীতের দুর্নীতির বিচার নিশ্চিত করার বিষয়টি যুক্ত হবে। একইসঙ্গে সংবিধানের ৭০ অনুচ্ছেদসহ আরো কিছু অনুচ্ছেদের বিষয়ে পরিষ্কার প্রতিশ্রুতি দেবে ঐকফ্রন্ট। এছাড়া খেলাধুলা, বিশেষ করে ফুটবল ও ক্রিকেটসহ দেশীয় খেলাগুলোকে রাষ্ট্রীয় প্রতিষ্ঠানের মাধ্যমে সারাদেশে পুনর্জাগরণের প্রতিশ্রুতি থাকতে পারে ইশতেহারে।\nইশতেহার কমিটি বলছে, বর্তমান ক্ষমতাসীন আওয়ামী লীগের সময়ে যে উন্নয়ন প্রকল্পগুলো চালু আছে, সেগুলো ধারাবাহিকভাবে চলবে। তবে এই প্রকল্পগুলোকে যে দুর্নীতি ও টাকার হিসাবের গরমিল আছে, এ বিষয়গুলোকে মানুষের সামনে তুলে ধরবে ঐক্যফ্রন্ট।\nজানতে চাইলে ইশতেহার কমিটির সদস্য, জাতীয় ঐক্যফ্রন্টের স্টিয়ারিং কমিটির সদস্য ডা. জাহেদ উর রহমান বলেন, ‘এই ব্যাপারে প্রাথমিক কিছু ধারণা দিতে পারি। আমাদের চেষ্টা থাকবে রাষ্ট্রের নাগরিকদের বিশেষ করে তরুণ প্রজন্মকে একটি নতুন বাংলাদেশের স্বপ্ন দেখানো এবং তা বাস্তবায়ন করা। আমাদের নির্বাচনী ইশতেহারের বড় অংশজুড়ে থাকবে তরুণদের কথা, বেকারত্ব ও সেটার সমাধানে কর্মসংস্থানের কথা। দুর্নীতিরোধ, সুশাসন নিশ্চিত করাসহ একাধিক কিছু থাকবে ইশতেহারে।’\nতিনি আরো বলেন, ‘এই যে সরকার উন্নয়ন হয়েছে বলে দাবি করে, সেটা যে আসলে হাতে গোনা কিছু মানুষকেই সুবিধা দিয়েছে, তাতে সুষম বণ্টন না হওয়ায় গরিব মানুষ আরো গরিব হয়েছে। গরিবের টাকা তুলে ধনীকে আরো ধনী করা হয়েছে মাত্র। এসব বন্ধ করে উন্নয়নের সুফলকে প্রান্তিক মানুষের কাছে নিয়ে যাওয়ার প্রতিশ্রুতি দেবো এবং পথ বাতলাবো আমরা। শিক্ষাক্ষেত্রে ব্যাপক প্রশ্নপত্র ফাঁস, মানের অবনমনসহ অনেক বিষয় আছে।’ সব নাগরিকের হাতের নাগালে স্বাস্থ্যসেবা পৌঁছে দেওয়াসহ বিভিন্ন বিষয় তারা মানুষের সামনে উপস্থাপন করবেন বলেও ডা. জাহেদ জানান।


বাজেটে সংসদ সদস্যদের মতামত নেওয়া হয়নি: বাদশা - বরেন্দ্র বার্তা\nবরেন্দ্র বার্তা/জাতীয়/বাজেটে সংসদ সদস্যদের মতামত নেওয়া হয়নি: বাদশা\nবাজেটে সংসদ সদস্যদের মতামত নেওয়া হয়নি: বাদশা\n২৪ জুন ২০১৯, ৭:৪৩ অপরাহ্ন\nবরেন্দ্র বার্তা ডেস্ক: প্রস্তাবিত বাজেট সংসদে পেশ করা হলেও, সেখানে সংসদ সদস্যদের মতামত নেওয়া হয়নি বলে অভিযোগ করেছেন রাজশাহী সদর আসনের সংসদ সদস্য ফজলে হোসেন বাদশা। তিনি বলেন, বাজেট প্রণয়নের আগে কোনো বিশেষজ্ঞ বা সাধারণ মানুষের মতামত নেওয়া হয় না। আবার, প্রস্তাবিত বাজেট সংসদে পেশ করা হলেও, সেখানে সংসদ সদস্যদেরও মতামত নেওয়া হয়নি। বাজেটে মুক্তিযোদ্ধাদের জন্য তেমন কিছুই নেই। কার মতের ভিত্তিতে, কীভাবে ২০১৯-২০ অর্থবছরের বাজেট আসলো, আবার তা জাতীয় সংসদে উপস্থাপনও করা হলো, তার কিছুই জানি না।\nসোমবার (২৪ জুন) রাজধানীর জাতীয় প্রেসক্লাবে গণতান্ত্রিক বাজেট আন্দোলন আয়োজিত প্রস্তাবিত বাজেট নিয়ে এক মতবিনিময় সভায় এসব কথা বলেন ওয়ার্কার্স পার্টির এ নেতা।\nবাদশা বলেন, আমরা আমেরিকার মতো উদারনৈতিক অর্থ-ব্যবস্থার দিকে যাচ্ছি। অর্থমন্ত্রী বাজেট বক্তব্যে বলেছেন, আমাদের বাজেটের সমপরিমাণ টাকা প্রতি বছর পাচার হয়ে যাচ্ছে। তাহলে, পাচার হওয়া টাকা কেন ফিরিয়ে আনছেন না? আবার, বাজেটের আগে প্রজেক্টরের মাধ্যমে দেখানো-শোনানো হলো, চতুর্থ শিল্প বিপ্লবের কথা। কিন্তু বাজেটে শিক্ষা খাতে বরাদ্দ একেবারেই কম। তাহলে, কীভাবে বিশ্বমানের শিক্ষা আসবে? আবার বাজেট তৈরি হলো, সেটি সংসদে প্রস্তাবিত হলো, অথচ বাজেটের আগে সংসদ সদস্যদের কোনো মতামত নেওয়া হলো না।\nতিনি বলেন, আগের অর্থমন্ত্রী মুক্তিযোদ্ধা ছিলেন কি-না জানি না। তবে, তিনি মুক্তিযোদ্ধাদের কথা ভাবতেন, এবার সেটা দেখি না। সামাজিক নিরাপত্তা বেষ্টনির মধ্যে রাখার কথা বলা হচ্ছে মুক্তিযোদ্ধাদের। আমরা কেন এর মধ্যে থাকব? আবার, সবাইকে সুযোগ-সুবিধা দেওয়া হলেও, মুক্তিযোদ্ধাদের ভাতা বেড়েছে মাত্র দুই হাজার টাকা। এ বাজেটের সঙ্গে আমরা একমত না।\nএসময় জাসদ সাধারণ সম্পাদক নাজমুল হক প্রধান বলেন, ২০১৯-২০ অর্থবছরের জন্য প্রস্তাবিত বাজেট লুটেরা-খেলাপিদের রক্ষার জন্য। সরকারের মুখে উন্নয়নের নহরের কথা বলা হলেও, এর মাধ্যমে লুটপাট হচ্ছে। আবার বলা হচ্ছে, এ বাজেট বাস্তবায়ন বড় চ্যালেঞ্জ। আমি মনে করি, দুর্নীতি বন্ধ করাই সবচেয়ে বড় চ্যালেঞ্জ, আর কোনো চ্যালেঞ্জ নেই।\nট্রান্সপারেন্সি ইন্টারন্যাশনাল বাংলাদেশের (টিআইবি) প্রতিনিধি জাকির হোসেন বলেন, কালো টাকা সাদা করার মাধ্যমে দুর্নীতিকে আশ্রয় দেওয়া হচ্ছে। এতে কোনো লাভ হচ্ছে না, সরকার পাচার হওয়া অর্থ ফিরিয়ে আনতে পারছে না। মুখে বলা হচ্ছে, টেকসই উন্নয়নের কথা, আর সুন্দরবনের পাশে বড় প্রকল্প গড়ে তোলা হচ্ছে। অর্থনৈতিক উন্নয়ন, প্রবৃদ্ধির কথা বলে একটা গোষ্ঠিকে সুযোগ করে দেওয়া হচ্ছে।\nঅনুষ্ঠানে আরও বক্তব্য রাখেন গণসংহতি আন্দোলনের সমন্বয়ক জোনায়েদ সাকি, বাংলাদেশ কমিউনিস্ট পার্টির সম্পাদক আবদুল্লাহ আল কাফি, সমাজতান্ত্রিক শ্রমিক ফ্রন্টের সাধারণ সম্পাদক রাজেকুজ্জামান প্রমুখ। বরেন্দ্র বার্তা/অপস\nশিবগঞ্জ সীমান্তে বিএসএফ’র গুলিতে ২ বাংলাদেশী গরু ব্যবসায়ী নিহত


নতুন কোচ রিভেরার অধীনে অবশেষে অনুশীলন শুরু লাল-হলুদের, SC EB পারবে এ বার জয়ে ফিরতে? - SC EB finally started training under new coach Mario Rivera, Bangla News\nবাংলা নিউজ > ময়দান > ফুটবল > নতুন কোচ রিভেরার অধীনে অবশেষে অনুশীলন শুরু লাল-হলুদের, SC EB পারবে এ বার জয়ে ফিরতে?\nঅনুশীলে নেমে পড়লেন লাল-হলুদের নতুন কোচ মারিয়ো রিভেরা।\nনতুন কোচ রিভেরার অধীনে অবশেষে অনুশীলন শুরু লাল-হলুদের, SC EB পারবে এ বার জয়ে ফিরতে?\n১ মিনিটে পড়ুন . Updated: 18 Jan 2022, 08:40 AM IST\nমারিয়ো রিভেরা লাল-হলুদে যোগ দেওয়ার পর থেকে আইএসএলের নিয়ম মেনে বাধ্যতামূলক আইসোলেশনে ছিলেন। ততদিন স্টপগ্যাপ কোচ হিসেবে দায়িত্ব সামলেছেন রেনেডি সিং। তার পর আবার লাল-হলুদে করোনা হানা দেওয়ায় পুরো দল আইসোলেশনে ছিল। সোমবার শেষ পর্যন্ত নতুন কোচের অধীনে অনুশীলন শুরু করল লাল-হলুদ ব্রিগেড।\nনতুন লক্ষ্য নিয়ে নতুন কোচের অধীনে অনুশীলন শুরু করে দিল এসসি ইস্টবেঙ্গল। করোনার জেরে দীর্ঘদিন হোটেলে বন্দি থাকার পর অবশেষে সোমবার থেকে তারা অনুশীলনে নেমে পড়ল। এই প্রথম কোচ হিসেবে অনুশীলনে নামলেন মারিয়ো রিভেরা।\n𝐁𝐀𝐂𝐊 𝐓𝐎 𝐖𝐇𝐄𝐑𝐄 𝐖𝐄 𝐁𝐄𝐋𝐎𝐍𝐆\nThe boys sweated it out on the training park under the watchful eyes of Mario Rivera as we turn our attention to FC Goa on Wednesday.\n#FCGSCEB #JoyEastBengal #WeAreSCEB #HeroISL pic.twitter.com/xTZd04RYNi\n— SC East Bengal (@sc_eastbengal) January 17, 2022\nবুধবার এফসি গোয়ার বিরুদ্ধে ম্যাচ রয়েছে এসসি ইস্টবেঙ্গলের। সব ঠিকঠাক থাকলে এখনও পর্যন্ত এই ম্যাচ হওয়া নিয়ে কোনও সংশয় নেই। কারণ দু'টি দলই যদি খেলার পরিস্থিতিতে থাকে, তা হলে ম্যাচ হতে বাধা নেই। তবে যে ভাবে অন্যান্য দলগুলোর মধ্যে করোনা সংক্রমণ বাড়ছে, এবং একের পর এক ম্যাচ বাতিল হচ্ছে, তাতে শেষ মুহূর্ত কী হয়, সেটাই দেখার! শনিবার, রবিবার এবং সোমবার- পরপর তিন দিন আইএসএলের ম্যাচ বাতিল হয়েছে।\nশনিবার এটিকে মোহনবাগান এবং বেঙ্গালুরু এফসি ম্যাচ বাতিল হয়েছে। রবিবার স্থগিত হয়ে গিয়েছে আইএসএল-এর কেরালা ব্লাস্টার্স বনাম মুম্বই সিটি এফসি ম্যাচও। সোমবার আবার বাতিল হয়েছে হায়দরাবাদ এফসি এবং জামশেদপুর এফসি ম্যাচ। তারও আগে ওড়িশা এফসি-র সঙ্গে সবুজ-মেরুনের ম্যাচ স্থগিত হয়েছিল। তবে একের পর এক ম্যাচ স্থগিত হলেও, আইএসএল বন্ধ করতে রাজি নয় কর্তৃপক্ষ।\nএ দিকে এসসি ইস্টবেঙ্গল এখনও পর্যন্ত আইএসএলের কোনও ম্যাচে জয় পায়নি। ১১ ম্যাচের মধ্যে তারা ৫টিতেই হেরেছে। ৬টি ম্যাচ ড্র করেছে। ৬ পয়েন্ট নিয়ে লিগ তালিকার লাস্টবয় তারা। এ বার নতুন কোচ মারিয়োর ছোঁয়ায় লাল-হলুদ জয়ে ফেরে কিনা, সেটাই দেখার!\nmario rivera sc east bengal renedy singh fc goa isl 2021-22


Shweta Tiwari’s Daughter Palak opens up on molestation charges against her step father dgtl\nযৌন হেনস্থা না করলেও অশ্লীল কথা বলত বাবা, এবার মুখ খুললেন শ্বেতার মেয়ে\nঅভিনেত্রী মায়ের করা এ সব অভিযোগ নিয়ে প্রথমে চুপচাপই ছিলেন পলক। কিন্তু সোমবার রাতে ইনস্টাগ্রামেএকটা পোস্ট করেন। আর সেই পোস্ট থেকেই জানা গেল, সৎ বাবা অভিনব কোহালি ঠিক কী কী করতেন তাঁর মেয়ে ওস্ত্রীর সঙ্গে!\nপলক এবং শ্বেতা তিওয়ারি\nমুম্বই ১৩, অগস্ট, ২০১৯ ০২:০১\nশেষ আপডেট: ১৩, অগস্ট, ২০১৯ ০২:৪৬\nসৎ বাবা মেয়েকে অশ্লীল ছবি দেখাতেন। অশালীন ইঙ্গিতও করতেন ১৯ বছরের মেয়েকে দেখে। মত্ত হয়ে মেয়েকে মারধর করার মতো সব অভিযোগই পুলিশের কাছে এফআইআর দায়ের করে জানিয়েছিলেন মা শ্বেতা তিওয়ারি।তবে অভিনেত্রী মায়ের করা এ সব অভিযোগ নিয়ে প্রথমে চুপচাপই ছিলেন পলক। কিন্তু সোমবার রাতে ইনস্টাগ্রামেএকটা পোস্ট করেন। আর সেই পোস্ট থেকেই জানা গেল, সৎ বাবা অভিনব কোহালি ঠিক কী কী করতেন তাঁর মেয়ে ও স্ত্রীর সঙ্গে!\nদুঃসময়ে যাঁরা পাশে ছিলেন, তাঁদের সকলকে ধন্যবাদ জানিয়ে ওই পোস্টে পলক লিখেছেন, ‘আমার কিছু জিনিস স্পষ্ট করে বলার রয়েছে।আমি পলক তিওয়ারি।একাধিক বার গার্হস্থ্য হিংসার শিকার হয়েছি।’ এ ভাবে শুরু করে পলক সরাসরি তাঁর সৎ বাবার বিরুদ্ধে মারধরের অভিযোগ তোলেন। তিনি লিখছেন, ‘আমাকে মারা হলেও এর আগে আমার মাকে কখনই মারধর করেনি অভিনব কোহালি। যে দিন মা এফআইআর করে, সে দিনই মাকে মারধর করা হয়। এই প্রথম।’ এর পরেই পলক তাঁর মা শ্বেতার পাশে দাঁড়ানোর বার্তা দিয়ে লিখেছেন, ‘আপনাদের কোনও ধারণা নেই, দু’টি বিয়েতেই আমার মাকে কী পরিমাণ অত্যাচার সহ্য করতে হয়েছে। তাই খুব অল্প জেনে তা নিয়ে মন্তব্য বা আলোচনা করার কোনও অধিকার আপনাদের নেই।’পলকের আরও বক্তব্য,‘সময় হয়েছে মায়ের পাশে দাঁড়ানোর। ওঁর মতো মনের জোর আমি আর কারও মধ্যে দেখিনি। নিজের চোখে মায়ের সংগ্রামের প্রতিটি মুহূর্ত দেখেছি আমি।’\nঅভিনবের বিরুদ্ধে শ্লীলতাহানির অভিযোগ প্রসঙ্গে পলক লেখেন,‘আমাকে শারীরিক ভাবে কখনওই নির্যাতন করেননি অভিনব।তবে তিনি ধারাবাহিক ভাবে আমার প্রতি অশ্লীল মন্তব্য করতেন যা বাবা হিসেবে একেবারেই অশোভনীয়।’\nআরও পড়ুন:শাড়ি পরে মহিলার সাজে আয়ুষ্মান!\nদু’দিন ধরেই বিভিন্ন সোশ্যাল মিডিয়ায় ওই ঘটনা নিয়ে নানা রটনায় বিরক্ত পলক। ইনস্টাতেই ক্ষোভ উগরে দিয়ে তিনি লেখেন, ‘সোশ্যাল মিডিয়ার আয়না দিয়ে আমাদেরকে বিচার করা উচিত নয়। একজন গর্বিত সন্তান হিসেবে আজ আমি সবাইকে বলতে চাই আমার মায়ের মতো শ্রদ্ধেয় ব্যক্তিত্ব আর দু’টি নেই। স্বনির্ভর এই মানুষটির জীবন কাটানোর জন্য কোনও পুরুষের প্রয়োজন হয় না। পরিবারে তথাকথিত পুরুষের ভূমিকা আমি আমার মাকেই সারাজীবন নিতে দেখেছি।’\nপলকের ওই দীর্ঘ পোস্টের কমেন্ট সেকশনে নেটিজেনরা প্রশংসায় ভরিয়ে দিয়েছেন। কেউ লিখেছেন,‘মায়ের পাশে এভাবে দাঁড়ানোর জন্য আমরা গর্বিত।’আবার কেউ বা লিখেছেন,‘শক্ত থাকো পলক।তুমিই আমার অনুপ্রেরণা।’তবে, এখনও পর্যন্ত এই ঘটনা নিয়ে কোনও প্রতিক্রিয়া জানাননি বছর আটত্রিশের শ্বেতা।\nআরও পড়ুন:স্বামীর বিরুদ্ধে নিগ্রহের অভিযোগ করলেন অভিনেত্রী শ্বেতা তিওয়ারি\n২০১৩-য় অভিনেতা অভিনব কোহালির সঙ্গে বিয়ে হয় শ্বেতার। ২০১৬-য় তাঁদের সন্তান হয়, রেয়ানশ। তবে তার আগে ১৯৯৮-তে ভোজপুরী অভিনেতা রাজা চৌধুরীরকে বিয়ে করেছিলেন শ্বেতা। পরে রাজার বিরুদ্ধে আদালতে নির্যাতনের মামলা করেছিলেন তিনি। ২০০৭-এ রাজার সঙ্গে বিবাহ বিচ্ছেদ হয়। রাজা-শ্বেতার সন্তান এই পলক।\nমুন্না বদনামে নাচার জন্য কাকে কাকে চ্যালেঞ্জ...\nপরিণতি পায়নি বলিউডের দুই সেরা নায়কের সঙ্গে প্রেম,...\nবিগ বস থেকে বিদায় নিচ্ছেন সলমন? নতুন সঞ্চালক হতে...\nপড়ে যাচ্ছিলেন সারা, বাঁচালেন তাঁর ‘প্রাক্তন...


বুদ্ধত্বলাভ | দি বুড্ডিস্ট টাইমস\tবুদ্ধত্বলাভ\nরাজগৃহ ছেড়ে নদী বন পাহাড়ে ঘেরা প্রকৃতির কোলে চলে এলেন গৌতম। ঋষিদের আশ্রমে কিছুকাল অবস্থান করে বৈশালী নগরে পৌঁছলেন। এখানে ঋষি আরাড় কালামের শিষ্যত্ব গ্রহণ করলেন, শিক্ষালাভ করলেন তাঁর দর্শন। তাঁর সমাধির সাত স্তরও অনুশীলন করলেন। কিন্তু তাঁর নিকটও গৌতমের জ্ঞান অর্জনের আকঙ্ক্ষা পূর্ণ হলো না। তিনি রাজগৃহে ফিরে গেলেন। এখানে রত্নগিরি পর্বতের গুহায় কিছুকাল অবস্থান করেন। এ গুহা ছিল বহু সাধকের আবাসস্থল। তিনি সেই সাধকদের কাছ থেকে জ্ঞান আহরণের চেষ্টা করলেন। একদা ভিক্ষা সংগ্রহের সময়ে রাজা বিম্বিসার এই তরুণ সন্ন্যাসীকে দেখে আকৃষ্ট হলেন। ডেকে পাঠালেন রাজপুরীতে। অনুরোধ করলেন কঠোর সন্ন্যাসজীবন ত্যাগ করে রাজসভায় উচ্চ পদ গ্রহণ করতে। কিন্তু যিনি রাজসিংহাসন ছেড়ে এসেছেন, উচ্চ পদ কিংবা সম্পদ কি তাকে লক্ষ্যচ্যুত করতে পারবে? তিনি তো রাজ ঐশ্বর্য বিসর্জন দিয়েছেন।\nসমসাময়িক প্রখ্যাত শিক্ষগুরু রামপুত্র নিকট কিছুকাল ধর্মচর্চা করলেন। একসময় তিনি গুরুর সমকক্ষতা অর্জন করলেন। সেইসঙ্গে উপলব্ধি করলেন, গুরুর শিক্ষা ও সাধনপ্রণালী অনেক উচ্চমার্গের হলেও এ দ্বরা সত্যজ্ঞান লাভ সম্ভব নয়। তিনি গুরুর কাছ থেকে বিদায় নিয়ে রাজগৃহ ত্যাগ করলেন। আরাড় কালামের তিন শিষ্য-কৌণ্ডিন্য, বপ্প ও অশ্বজিৎ এবং গুরু রামপুত্র রুদ্রকের দুই শিষ্য – মহানাম ও ভদ্দিয় তাঁর সাথে যোগ দেন।\nরাজগৃহ থেকে অনেক হেঁটে পৌঁছলেন উরুবেলায়। স্থানটি প্রকৃতির মনোরম পরিবেশে ঘেরা। তিনি সেনানী নামে একটি গ্রামে এলেন। পাশেই গভীর বন। বয়ে চলেছে স্রোতস্বিনী নদী-নৈরঞ্জনা। এ-নদীর আরেক নাম ফল্গু। নির্জন প্রকৃতি গৌতমকে সব সময়ই আকৃষ্ট করত। ফলে জায়গাটি তাঁর খুব পছন্দ হলো। সিদ্ধান্ত নিলেন, দুঃখের শেষ জানার জন্য এখানেই তপস্যায় রত হবেন।\nকঠোর সাধনায় পেরিয়ে গেল ছয়টি বৎসর। জীর্ণ-শীর্ণ হয়ে গেলো গৌতমের সুন্দর দেহসৌষ্ঠব। দুর্বল শরীরে হাঁটা-চলায় অক্ষম হয়ে গেলেন। তিনি এতই দুর্বল ছিলেন যে একদিন নদীতে স্নান করতে নেমে আর উঠতে পারছিলেন না। অনেক কষ্টে পাশের একটি বড় গাছের শাখা ধরে তিনি পারে উঠতে সক্ষম হলেন। তিনি অনুধাবন করলেন, এভাবে কঠোর সাধনা তাঁকে মৃত্যুর দিকে ঠেলে দেবে। দুঃখমুক্তির উপায় জানা সম্ভব হবে না। তিনি উপলব্ধি করলেন, অল্প অল্প আহার করে মধ্যপথ অবলম্বনই হবে সাধনার প্রকৃত পথ। কঠোর সাধনা বা বিলাসী জীবন, কোনোটিই দুঃখমুক্তির অনুকূল নয়। সুতরাং তিনি মধ্যম পথ অবলম্বন করলেন।\nশ্রমণ গৌতমকে আহার করতে দেখে অনুগামী পাঁচজন শিষ্য কোণ্ডিন্য, বপ্প, ভদ্দিয়, মহানাম ও অশ্বজিৎ তাঁকে ছেড়ে চলে গেলেন। তিনি একা হয়ে গেলেন। একদিন স্নান করে তিনি বিশাল অশ্বত্থ বৃক্ষের তলায় উপবেশন করলেন। এ সময় সুজাতা নামে সেনানী গ্রামের এক গৃহবধু শ্রমণ গৌতমকে পায়েস দান করলেন। গৌতম সুজাতার পায়েস গ্রহণ করলেন। ঐদিন ছিল বৈশাখী পূর্ণিমা তিথি। পায়সান্ন খেয়ে তিনি পুনরায় ধ্যানে বসলেন। প্রতিজ্ঞা করলেন, বুদ্ধত্ব লাভ না করে তিনি এই আসন থেকে উঠবেন না।\nআকাশে বৈশাখী পূর্ণিমার চাঁদ। অশ্বত্থমূলে দৃঢ়প্রতিজ্ঞ গৌতম গভীর ধ্যানে নিমগ্ন। দুঃখ-মুক্তি অন্বেষায় তিনি সাধনারত। ধরণী প্রকম্পিত হলো। লোভ-লালসা, কামনা-বাসনা, ভয়ভীতি প্রভৃতি অশুভ শক্তির প্রতীক মার তাঁর এই প্রতিজ্ঞায় ভয় পেয়ে গেলেন। তাঁকে লক্ষ্যচ্যুত করার জন্য দলবলসহ মার নানারকম চেষ্টা করতে থাকল। তুমুল যুদ্ধ হলো। রতি, আরতি ও তৃষ্ণা – মারের এই তিন কন্যা পুষ্পধনু ও পঞ্চশর নিয়ে ধ্যানমগ্ন বোধিসত্ত্বকে আক্রমণ করল। তাঁর তপোভঙ্গ করার জন্য নানরকম অঙ্গভঙ্গি প্রদর্শন ও ছলনা করতে থাকল। গুরু হলো মারের সঙ্গে তর্কযুদ্ধ। তিনি দৃঢ়কণ্ঠে ঘোষণা করলেন, যদি পর্বত, মেরু স্থানচ্যুত হয়, সমস্ত জগৎ শূন্যে মিশে যায়, সমস্ত নক্ষত্র, জ্যোতিষ্কও ইন্দ্রের সাথে ভূমিতে পতিত হয়, বিশ্বের সকল জীব একমত হয় এবং মহাসমুদ্র শুকিয়ে যায়, তথাপি আমাকে এই আসন থেকে বিন্দুমাত্র বিচলিত করতে পারবে না।’ যুদ্ধে মার শাক্য সিংহের নিকট পরাজিত হলো। বোধিজ্ঞান লাভ করে সিদ্ধার্থ গৌতম ‘বুদ্ধ’ হলেন। তখন তাঁর বয়স হয়েছিল পঁয়ত্রিশ বছর।\nধ্যানে বসে তিনি রাতের প্রথম প্রহরে জাতিস্মর জ্ঞান বা পূর্বজন্মের বিষয়ে জ্ঞান লাভ করলেন। রাতের দ্বিতীয় প্রহরে দিব্যচক্ষুসম্পন্ন হলেন। তৃতীয় প্রহরে জন্ম, জরা, ব্যাধি ও মৃত্যুর উৎপত্তির বিষয়ে অবগত হলেন। চার আর্যসত্য উপলব্ধি করলেন। দুঃখনিরোধের উপায় আর্য অষ্টাঙ্গিক মার্গ আবিস্কার করলেন। ‘বোধি’ শব্দের অর্থ পরম জ্ঞান বা শ্রেষ্ঠ জ্ঞান। ‘বোধি’ অর্জন করে তিনি বুদ্ধ হয়েছিলেন। যে-অশ্বত্থ গাছে নিচে তিনি বুদ্ধত্ব লাভ করলেন তার নাম হেলা ‘বোধিবৃক্ষ’ বা বোধিদ্রুম। তিনি জগতে গৌতমবুদ্ধ নামে পরিচিত হন। যে-স্থানে তিনি বুদ্ধত্ব লাভ করেন তা ‘বুদ্ধ গয়া’ নামে পরিচিতি লাভ করে।\nবুদ্ধত্বলাভের পরে তাঁর বোধিসত্ত্ব জীবনের সামপ্তি হয়। তিনি নির্বাণ মার্গের জ্ঞান লাভ করেন। তিনি প্রত্যক্ষ করলেন অবিদ্যা বা অজ্ঞানতাই আমাদের সকল দুঃখের কারণ। অবিদ্যার ধ্বংসের দ্বারা দুঃখের বিনাশ সম্ভব।\nবুদ্ধত্বলাভের পরে তিনি হলেন জ্যোতির্ময়, জগতে ধ্বনিত হলো আনন্দধ্বনি। তৃষ্ণার ক্ষয় করে তিনি দুঃখকে জয় করেছেন, জন্মমৃত্যুর বন্ধন ছিন্ন করেছেন। পরবর্তী সাত দিন তিনি বোধিবৃক্ষের নিচে বজ্রাসনে বসে সুখলাভ করলেন। দ্বিতীয় সপ্তাহে ঈশান কোণে দাঁড়িয়ে বোধিবৃক্ষের দিকে অনিমেষ নয়নে তাকিয়ে রইলেন।\nতৃতীয় সপ্তাহে বোধিবৃক্ষের চারপাশে চংক্রমন কররেন। চতুর্থ সপ্তাহে রতন ঘর চৈত্যে বসে বিমুক্তি সুখ অনুভব করলেন। পঞ্চম সপ্তাহে অজপাল ন্যাগ্রোধ বৃক্ষ তলে পদ্মাসনে বসে ধ্যানস্থ থাকলেন। ষষ্ঠ সপ্তাহে মুচলিন্দ বা মুচকুন্দ বৃক্ষের নিচে ধ্যানে অতিবাহিত করলেন। সপ্তম সপ্তাহ রাজায়তন বৃক্ষের নিচে ধ্যান করে অতিবাহিত করলেন। এখানে তিনি মার্গসুখ, ফলসুখ ও বিমুক্তিসুখ উপভোগ করলেন। সাত সপ্তাহ শেষে যখন বুদ্ধের ধ্যানভঙ্গ হলো তখন সে-পথ দিয়ে যাচ্ছিলিন তপসসু ও ভল্লিক নামক দুই বণিক। রাজায়তন মূলে ধ্যানবিষ্ট জ্যোতির্ময় মহাপুরুষকে দেখে তাঁরা মধু ও পিঠা দ্বারা তাঁকে পূজা করলেন। বুদ্ধ সানন্দে গ্রহণ করলেন বণিকদ্বয়ের শ্রদ্ধাদান। সুজাতার পায়সান্ন গ্রহণের উনপঞ্চাশ দিন পরে এই তাঁর প্রথম আহার। বুদ্ধ শ্রদ্ধাদান অনুমোদনকালে তাঁর অভিনব দুঃমুক্তির পথ সম্পর্কে দেশনা কররেন । কৃতার্থ বণিকদ্বয় বুদ্ধ ও ধর্মের শরণ নিলেন। বুদ্ধের প্রথম উপাসক হওয়ার গৌরব লাভ করে ধন্য হলেন তপসসু ও ভল্লিক। তখনও সঙ্ঘ গঠিত না হওয়ায় তাঁরা ‘দ্বি-বাচিক উপাসক’ নামেই প্রসিদ্ধি লাভ করেন। বুদ্ধত্ব লাভের স্মৃতিবিজড়িত সাতটি স্থান, যথা: বোধি মূল (বোধি পালঙ্ক), অনিমেষ চৈত্য, চংক্রমন চৈত্য, রতন ঘর চৈত্য, অজপাল ন্যাগ্রোধ বৃক্ষ, মুচলিন্দ মূল ও রাজায়তন বৃক্ষ প্রভৃতি স্থান বৌদ্ধশাস্ত্রে সপ্ত মহাস্থান নামে অভিহিত। বৌদ্ধরা পরম শ্রদ্ধার সঙ্গে এ সপ্ত মহাস্থানের উদ্দেশে বন্দনা নিবেদন করে থাকে।\nShort URL: http://thebuddhisttimes.com/?p=3414\nPosted by ধম্মবিরীয় ভিক্ষু on Jan 16 2017. Filed under এক্সক্লুসিভ, বুদ্ধের জীবনী. You can follow any responses to this entry through the RSS 2.0. You can leavearesponse or trackback to this entry


কক্সবাজারে করোনা সংক্রমণ রোধে মাঠে জেলা প্রশাসন\nপ্রকাশ: ২০২১-০৩-২১ ১৫:০৪:১০ || আপডেট: ২০২১-০৩-২১ ১৫:০৪:১০\nকরোনা সংক্রমণ রোধে কোমর বেঁধে মাঠে নেমেছে কক্সবাজার জেলা প্রশাসন। জেলা প্রশাসক মো. মামুনুর রশীদের নেতৃত্বে গত এক সপ্তাহ ধরে স্বাস্থ্যবিধি বাস্তবায়নে শহরজুড়ে ব্যাপক কর্মতৎপরতা চালাচ্ছে ভ্রাম্যমাণ আদালত।\nরবিবার (২১ মার্চ) দিনব্যাপী হোটেল মোটেল জোনের কলাতলী, সুগন্ধা ও লাবনী পয়েন্টে মোবাইল কোর্ট পরিচালনা করা হয়। অতিরিক্ত জেলা ম্যাজিস্ট্রেট মো. আমিন আল পারভেজের নেতৃত্বে সদর সহকারী কমিশনার (ভূমি) নু—এমং মারমা মং, সহকারী কমিশনার ও নির্বাহী ম্যাজিস্ট্রেট সাদিয়া সুলতানা, সৈয়দ মুরাদ ইসলাম, ইমরান জাহিদ, কাজী মাহমুদুর রহমান এবং মো. রাহাত উজ জামান মোবাইল কোর্ট পরিচালনা করেন।\nঅভিযানে জেলা পুলিশ, ট্যুরিস্ট পুলিশ এবং ৩৯ আনসার ব্যাটালিয়নের সদস্যরা আইনী সহায়তা প্রদান করেন। জেলা শহরের বাইরে প্রতিটি উপজেলাতেও স্বাস্থ্যবিধি প্রতিপালনে উপজেলা নির্বাহী অফিসার ও সহকারী কমিশনার (ভূমি) ব্যাপকহারে সচেতনতামূলক অভিযান পরিচালনা করেছেন।\nঅভিযান শেষে সহকারী কমিশনার ও নির্বাহী ম্যাজিস্ট্রেট সাদিয়া সুলতানা জানান, প্রতিদিন এখানে লক্ষ লক্ষ পর্যটন আসছে। পর্যটক আসায় কক্সবাজারে করোনা সংক্রমণ বৃদ্ধির আশংকা বেশি। তাই গত একসপ্তাহ ধরে স্বাস্থ্যবিধি বাস্তবায়নে শহরব্যাপী সচেতনতামূলক অভিযান চলছে। বিশেষ করে সমুদ্র সৈকত ও হোটেল মোটেল জোনে পর্যটনসহ সবাইকে সামাজিক দুরত্ব, কাপড়ের মাস্ক বিতরণ, পরিত্যাক্ত মাস্ক যত্রতত্র না ফেলতে উদ্বুদ্ধ করা হচ্ছে। সৈকতে মাস্ক ছাড়া চলাফেরা না করতে পর্যটকদের মাইকিং করে বলা হচ্ছে।\nনির্বাহী ম্যাজিস্ট্রেট সাদিয়া সুলতানা আরও জানান, অভিযানে জরিমানা করাই আমাদের মূল্য উদ্দেশ্য না। জনসচেতনতা বাড়ানোই অভিযানের আসল লক্ষ্য। স্বাস্থ্যবিধি না মানায় এ পর্যন্ত প্রায় শতাধিক মামলায় জরিমানা করা হয়েছে প্রায় ৩০ হাজার টাকা। তারমধ্যে শনিবার অভিযানে ৩৫টি মামলা বিভিন্ন ব্যক্তি—প্রতিষ্ঠানকে ১৫ হাজার ৫০ টাকা জরিমানা করা হয়। তাছাড়া রবিবার সকালে সকালে অভিযানে ২০টি মামলায় ২টি প্রতিষ্ঠান ও ১৮ জন ব্যক্তিকে ৯ হাজার ৫৫০ টাকা জরিমানা করা হয়।\nঅতিরিক্ত জেলা ম্যাজিস্ট্রেট (এডিএম) মো. আমিন আল পারভেজ সাংবাদিকদের বলেন, দেশব্যাপী করোনা সংক্রমণের হার বৃদ্ধি পাচ্ছে। এ জন্য কক্সবাজারে বাড়তি সতর্কতা অবলম্বন করা হচ্ছে। এখানে আসা পর্যটকদের স্বাস্থ্যবিধি মেনে চলার পরামর্শ দেয়া হচ্ছে।\nএ জন্য জেলা পুলিশ, ট্যুরিস্ট পুলিশ, স্বাস্থ্যবিভাগসহ স্বেচ্ছাসেবী সংগঠনের সদস্যদের নিয়েই কক্সবাজার জেলা প্রশাসন প্রতিদিন মাইকিং করে সকলকে মাস্ক পরিধান ও স্বাস্থ্যবিধি প্রতিপালনে উদ্বুদ্ধ করা হচ্ছে। ক্ষেত্র বিশেষে স্বাস্থ্যবিধি না মানার দায়ে বিভিন্ন প্রতিষ্ঠান এবং ব্যক্তিকে মামলা ও জরিমানা করা হচ্ছে।


হাতিয়ায় ৯ পুলিশ সদস্যসহ নতুন ১৩ জন করোনায় আক্রান্ত | সারাদেশ\nহাতিয়া (নোয়াখালী) সংবাদদাতা১৯:৪২, ০৩ জুলাই, ২০২০ | পাঠের সময় : ১ মিনিট\nনোয়াখালীর দ্বীপ উপজেলা হাতিয়ায় ৯ জন নৌ পুলিশ, ১ জন শিক্ষক, ২ জন ব্যাংক কর্মকর্তা ও একজন এনজিও কর্মকর্তাসহ করোনায় ১৩জন নতুন করে আক্রান্ত হয়েছে। বর্তমান পরিস্থিতিতে মোট আক্রান্তের সংখ্যা দাঁড়িয়েছে ৩৮ জনে।\nশুক্রবার (৩ জুলাই) সকালে বিষয়টি নিশ্চিত করেছেন উপজেলা স্বাস্থ্য কমপ্লেক্সের মেডিকেল অফিসার ডা. নিজাম উদ্দিন মিজান।\nজানা যায়, উপসর্গ থাকায় গত মঙ্গলবার সকালে হাতিয়া থেকে ২৫ জনের নমুনা পাঠানো হয় নোয়াখালী বিজ্ঞান ও প্রযুক্তি বিশ্ববিদ্যালয় ল্যাবে। শুক্রবার সকালে মেইলে ২৫ জনের নমুনার ফলাফল পাঠানো হয় হাতিয়া উপজেলা স্বাস্থ্য কমপ্লেক্সে। এতে ১৩ জনের শরীরে করোনার উপস্থিতি পাওয়া যায়। নতুন আক্রান্ত ১৩ জন হলো, হাতিয়ার নলচিরা নৌ পুলিশের ০৯ সদস্য, বুড়িরচর ইউনিয়নের ৮নং ওয়ার্ডের এক স্কুল শিক্ষক, দ্বীপ উন্নয়ন সংস্থার একজন কর্মকর্তা ও দুইজন ব্যাংক কর্মকর্তা।\nএদিকে শুক্রবার সকাল থেকে উপজেলা নির্বাহী অফিসার মোহাম্মদ রেজাউল করিমের নেতৃত্বে একটি টিম নলচিরা নৌ পুলিশ ফাঁড়িসহ আক্রান্ত সকলের বাড়ি লকডাউন করে দেয়া হয়।\nউল্লেখ্য হাতিয়াতে শুক্রবার পর্যন্ত ৪১৪ জনের নমুনা পাঠানো হয়। এর মধ্যে ৪১২ জনের নমুনার ফলাফল পাওয়া যায়। যাতে নতুন ১৩ জনসহ ৩৮ জনের শরীরে করোনার উপস্থিতি পাওয়া যায়। এর মধ্যে উপজেলা স্বাস্থ্য কমপ্লেক্স থেকে ১১ জনকে করোনা মুক্ত ঘোষণা করা হয়।\nভিকি কৌশল-ক্যাটরিনার প্রেম গুঞ্জনে নতুন হাওয়া!\nখুলনায় অজ্ঞাত যুবকের হাত-পা বাধা লাশ উদ্ধার\nদক্ষিণ আফিকায় সন্ত্রাসীদের গুলিতে মাদারগঞ্জের ব্যবসায়ীর মৃত্যু


জাপানে বয়ঃপ্রাপ্তির উৎসব - সিডনি বাঙালী\nজাপানে বয়ঃপ্রাপ্তির উৎসব\nজাপানে জানুয়ারি মাসের দ্বিতীয় সোমবারে বয়ঃপ্রাপ্তির উৎসব পালন করা হয়৷ আগের বছরের দোসরা এপ্রিল থেকে নতুন বছরের পয়লা এপ্রিলের মধ্যে যেসব ছেলে-মেয়ের বয়স বিশ বছর হচ্ছে, তাদের জন্যই এই উৎসব৷\nবয়ে চলেছে ঐতিহ্যের ধারা :\nরঙচঙে কিমোনো পরা মেয়েদের প্রজাপতির মতো দেখায় – সঙ্গে হাতব্যাগ থাকা চাইই চাই৷ ছেলেদের কালো কোট-প্যান্ট পরলেই চলে, তবে কখনো কখনো তাদের কিমোনো পরা অবস্থাতেও দেখা যায়৷বড়\nহওয়ার বড় জ্বালা ‘হুঁকোমুখো হ্যাংলা, বাড়ি তার বাংলা, মুখে তার হাসি নেই, দেখেছ?’ সুন্দর সাজগোজ করা মেয়েদের হঠাৎ এমন গোমড়া মুখ কেন? আর কেন, মেয়র সাহেব সমাজের প্রতি তরুণ প্রজন্মের কর্তব্য নিয়ে লেকচার দিচ্ছেন বলে৷ সেই সুযোগে অনেকে মেলটা চেক করে নিচ্ছে…৷\nছবিই যদি না উঠল… …তো সাজগোজ করে লাভ? আনুষ্ঠানিক দিকটা শেষ হবার পর এবার নিছক মজা৷ সারি বেঁধে দাঁড়িয়ে আত্মীয়স্বজনকে ফটো তোলার সুযোগ দেওয়া৷ বয়ঃপ্রাপ্তি বলে কথা, তার একটা প্রমাণ থাকবে না?\nট্রাফিক লাইটে ভিড় খেয়াল করবেন, সামনের ভদ্রলোক বোধহয় বেরিয়েছেন অফিসের কাজে – স্পষ্টতই তাঁর নিজের সেইজিন নো হাই উৎসব অনেক বছর আগেই সমাপ্ত হয়েছে৷ কাজেই সেইজিন-শিকি অনুষ্ঠান থেকে সদ্য মুক্তি পাওয়া কিমোনো পরিহিতাদের দলে তিনি যেন হংসমধ্যে বক যথা৷ পিছনে কালো সুট পরা দুই তরুণ কিন্তু নিজেরাই নভিস৷\nএকটু ছেলেমানুষি না হলে চলে? প্রাপ্তবয়স্ক জীবনের গুরুত্ব ও দায়িত্ব নিয়ে কর্তাব্যক্তিদের বক্তৃতা শোনার পর নাগরদোলায় চেপে একটু ছেলেমানুষি করে নিলে দোষ কি?\nস্মার্টফোন কী বলে?সাজগোজ হলো, সেইজিন-শিকি হলো, অ্যামিউজমেন্ট পার্কে গিয়ে মজা করা হলো – কিন্তু স্মার্টফোনের ছবি সব ঠিকঠাক উঠেছে তো? এস্ক্যালেটর দিয়ে সাবওয়েতে নামার সময় সেটা একবার চেক করে নেওয়া দরকার…৷ আধুনিকা কে বা কারা?১৯৪৮ সাল থেকে সেইজিন নো হাই জাপানে একটি সরকারি ছুটির দিন৷ কিমোনো পরা তরুণীদের মধ্যে জিনস আর কালো ওভারকোট পরা প্রবীণা সম্ভবত তাঁর নিজের সেইজিন নো হাই-এর স্মৃতিচারণে মগ্ন৷ (ডয়েস ভেলা)\nPrevious article যশোর রোডের শতবর্ষী গাছগুলো কি বাঁচানো যাবে?\nNext article যশোর রোডের গাছ কাটার সিদ্ধান্ত স্থগিত করলো আদালত


সেন্টমার্টিন দ্বীপের অধিবাসীদের সমস্যার প্রতি নজর দিন - Suprobhat Bangladesh\nসেন্টমার্টিন দ্বীপের অধিবাসীদের সমস্যার প্রতি নজর দিন\nবুধবার, নভেম্বর ২৫, ২০২০; সময় : ৩:১৮ অপরাহ্ণ\nদেশের সর্বদক্ষিণে বঙ্গোপসাগরের বুকে রয়েছে প্রবাল দ্বীপ সেন্টমার্টিন। কক্সবাজার জেলার টেকনাফ উপজেলার অধীন এই দ্বীপ জনপদ দেশি-বিদেশি পর্যটকদের কাছে যত পরিচিত, ততই যেন অপরিচিত স্থানীয় প্রশাসনের কাছে! বিশ্বের অন্য কোন দেশে এ ধরণের মনোরম দ্বীপ থাকলে সেটি হয়ে উঠতো নয়নাভিরাম। প্রকৃতির ভূষণটিকে তারা আরও যতেœ মমতায় সৌন্দর্যের চূড়ায় নিয়ে যেতো। কিন্তু দুর্ভাগ্য সেন্টমার্টিনবাসীর! এত অপরূপ প্রাকৃতিক সৌন্দর্যের আধারটির প্রতি, এর অধিবাসীদের জীবনযাপনের প্রতি স্থানীয় প্রশাসনের সুদৃষ্টি নেই। আমাদের টেকনাফ সংবাদদাতার পাঠানো প্রতিবেদনে এই দ্বীপের অধিবাসীদের সমস্যার সাতকাহন জানা গেল।\nআমাদের সংবাদদাতা তার প্রতিবেদনে যোগাযোগ সমস্যাকে অন্যতম প্রধান সমস্যা হিসেবে অভিহিত করেছেন। উপজেলা কিংবা জেলা সদরে যেতে দীর্ঘসময় লেগে যায়। জাহাজ ভাড়া, স্পিডবোটে বড় অংকের টাকা লাগে। আবহাওয়া বৈরী থাকলে যাওয়া আসা অনিশ্চিত হয়ে পড়ে। দ্বীপটিতে একটি স্বাস্থ্যকেন্দ্র থাকলেও কোন এমবিবিএস চিকিৎসক নেই। অসুখে-বিসুখে প্রয়োজনীয় চিকিৎসার অভাবে দ্বীপবাসীদের ভোগান্তি অবর্ণনীয় হয়। পর্যটকদের জন্য জেনারেটরের মাধ্যমে বিদ্যুৎ সুবিধা রয়েছে কিন্তু স্থানীয় অধিবাসীদের কাছে তার প্রাপ্যতা সহজ নয়। সৌর বিদ্যুৎ আছে তবে তা স্থানীয় অধিবাসীদের জন্য সুলভ নয়। সরকারের উচিত সাশ্রয়ী মূল্যে স্থানীয়দের বিদ্যুৎ পৌঁছে দেয়া। দ্বীপের অস্থায়ী বিদ্যুৎ কেন্দ্রটি ১৮ বছর ধরে বিকল। এটি সারানোর কোন উদ্যোগ নেই। ৯ হাজার দ্বীপবাসীর জন্য রয়েছে একটি মাত্র প্রাথমিক সরকারি বিদ্যালয়, শিক্ষার্থী ৫০২। শিক্ষক মাত্র দুইজন। দ্বীপটিতে আরো কয়েকটি প্রাথমিক বিদ্যালয় এবং একটি হাই স্কুল প্রতিষ্ঠা করা প্রয়োজন। দেশে শিক্ষার নানামুখি কার্যক্রম চলছে অথচ দ্বীপবাসী তা থেকে বঞ্চিত। ব্যবসা-বাণিজ্যের সুবিধা এবং মানুষের আর্থিক লেনদেন মেটাতে ব্যাংকিং সেবা অপরিহার্য হলেও দ্বীপটিতে কোন ব্যাংকের শাখা নেই। এ ব্যাপারে সরকারের দৃষ্টি দেওয়া প্রয়োজন।\nপ্রাকৃতিক দুর্যোগ শঙ্কা নিয়ে আসে দ্বীপবাসীর জন্য। এখন আবহাওয়া ও জলবায়ুর বিরূপতার কারণে প্রায়ই ঘূর্ণিঝড়-জলোচ্ছ্বাস ঘটে যা দ্বীপবাসীদের জন্য অসহায় করে তোলে। আমাদের প্রতিবেদনে বলা হয়েছে দ্বীপটি ভাঙনে ছোট হয়ে আসছে। উপকূলীয় টেকসই বাঁধ, ঘূর্ণিঝড় আশ্রয় কেন্দ্র নির্মাণ জরুরি। আমাদের প্রতিবেদক জানিয়েছেন, স্থানীয় ‘পেটোয়া’ শ্রেণির লোকজনের দৌরাত্মে দ্বীপবাসীর জীবন বিষময় হয়ে উঠেছে। উপজেলা প্রশাসনকে এ ব্যাপারে বিশেষ দৃষ্টি দিতে হবে। পরিবেশের সুরক্ষার জন্য রড সিমেন্টসহ আধুনিক নির্মাণসামগ্রী নেওয়ার অনুমতি না থাকলেও প্রভাবশালীরা রড সিমেন্টের বাড়ি করছেন, কীভাবে তা সম্ভব!\nটেকনাফ উপজেলা চেয়ারম্যান ও উপজেলা নির্বাহী কর্মকর্তা দ্বীপবাসীর নানা সমস্যার কথা স্বীকারও করেছেন। দেশের সর্বত্র উন্নয়নের চিত্র দেখা গেলেও এই দ্বীপটির অধিবাসীদের সমস্যা সংকট মোচনে তেমন প্রশাসনিক তৎপরতা দৃশ্যমান নয়। যে দ্বীপটি প্রকৃতিগতভাবেই সৌন্দর্যের চাদর বিছিয়ে রেখেছে, তার দিকে আমাদের দৃষ্টি দেওয়া প্রয়োজন।\nপূর্ববর্তী নিবন্ধডিপটিউবওয়েল পুনঃস্থাপনে কাউন্সিলর প্রার্থী সোয়েব খালেদের অনুদান\nপরবর্তী নিবন্ধনীল অর্থনীতিতে মন্থর গতি


জীবনের শেষ সঞ্চয়ও কি এবার চলে গেল চরম ঝুঁকির পথে? বাজেটের পর দিশেহারা সাধারণ মানুষ! – প্রিয় বন্ধু বাংলা\nহোম > জাতীয় > জীবনের শেষ সঞ্চয়ও কি এবার চলে গেল চরম ঝুঁকির পথে? বাজেটের পর দিশেহারা সাধারণ মানুষ!\nএয়ার ইন্ডিয়ার ক্ষেত্রে বলা হয়েছিল, বিপুল ক্ষতি সামাল দিতে এয়ার ইন্ডিয়াকে বেসরকারি হাতে তুলে দেওয়া ছাড়া গতি নেই সরকারের। এবার কেন্দ্রীয় বাজেটের শুরুতেই অর্থমন্ত্রী নির্মলা সীতারামন জানিয়ে দিলেন, লাভজনক সংস্থা এলআইসির অংশীদারিত্ব বেসরকারি হাতে তুলে দেওয়া হবে। অর্থমন্ত্রী জানিয়েছেন, আইপিওর মাধ্যমে অংশীদারিত্ব বিক্রি করা হবে। দেশের বৃহত্তম বিমা সংস্থা এলআইসি পুরোপুরি ভারত সরকারের নিয়ন্ত্রণাধীন ছিল। এবার সরকারি কোষাগার ভরানোর লক্ষ্যে সেই লাভজনক সংস্থার অংশীদারিত্বের কিছুটা বেসরকারি হাতে তুলে দিতে চাইছে কেন্দ্র।\nশনিবার বাজেট পেশের শুরুতেই কেন্দ্রীয় অর্থমন্ত্রী নির্মলা সীতারামন কেন্দ্রীয় বীমা সংস্থা এলআইসি বিক্রির কথা ঘোষণা করেন। সম্পূর্ণ বিক্রি না করেও বেশ কিছুটা অংশ বেসরকারি হাতে ছাড়া হবে বলে জানান তিনি। উল্লেখ্য, কেন্দ্রীয় অর্থমন্ত্রীর এই ঘোষণার পরেই এলআইসির শেয়ার বাজার দর5শতাংশ বেড়ে গিয়েছে বলে খবর। যদিও কেন্দ্রীয় অর্থমন্ত্রী নির্মলা সীতারমণ এখনো জানাননি এলআইসির অংশীদারিত্বের কত শতাংশ বেসরকারি হাতে ছাড়া হবে।\nশনিবার কেন্দ্রীয় অর্থমন্ত্রী নির্মলা সীতারামন জানিয়েছেন, আইপিওর মাধ্যমে এলআইসির শেয়ার বিক্রি করা হবে। আইপিও হলো সরকারী তহবিল সংগ্রহের জন্য তৈরী করা সংস্হা। বাজারে থাকা ইনিশিয়াল পাবলিক অফারিং এর মাধ্যমে বাজারে এলআইসির শেয়ার ছাড়া হবে। কেন্দ্রীয় অর্থমন্ত্রী নির্মলা সীতারামন এলআইসির শেয়ার বিক্রি করা নিয়ে জানিয়েছেন, “গত বছর আর্থিক ঘাটতির পরিমাণ ছিল 3.8 শতাংশ। সেই ঘাটতির পরিমাণ কমানোর লক্ষ্যেই আংশিকভাবে বেসরকারি হাতেই দিতে চলেছে সরকার।”\nকেন্দ্রের সিদ্ধান্ত অনুযায়ী চলতি অর্থবর্ষে বিলগ্নীকরণ এর মাত্রা স্থির হয়েছিল 1.05 লক্ষ কোটি টাকা। আগামী অর্থবর্ষে এই মাত্রা স্থির হয়েছে 2.1 লক্ষ কোটি টাকায়। ইতিমধ্যে এই খাতে টাকা তোলার জন্য এয়ার ইন্ডিয়ার 100 শতাংশ শেয়ার বিক্রির কথা জানানো হয়েছে। একইভাবে বেসরকারিকরণের পথে হেঁটে চলেছে শিপিং কর্পোরেশন, কন্টেনার কর্পোরেশন, বিপিসিএল এর মত সংস্থাগুলিও। এলআইসিকে নিয়েও বহুদিন ধরেই জল্পনা চলছিল সরকারি মহলে। জল্পনা শেষে অবশেষে পরিষ্কার হয়ে গেল, কেন্দ্রীয় সরকারের হাত ধরে এবার এলআইসিও বেসরকারি বাজারে পা রাখতে চলেছে।\nইতিমধ্যে, সরকারের এই ঘোষণার পরেই ভারতীয় জীবন বীমা নিগমের কর্মী সংগঠনগুলি সিদ্ধান্তের বিরোধিতা করে আন্দোলনে নামার হুমকি দিয়েছে। তাঁরা অভিযোগ জানিয়েছে। সরকারের এহেন সিদ্ধান্ত দেশের স্বার্থবিরোধী। অন্যদিকে, অর্থনৈতিক বিশেষজ্ঞদের দাবি, সরকারের এই সিদ্ধান্তের ফলে এলআইসি পরিচালন ব্যবস্থায় স্বচ্ছতা আসবে। তবে অর্থনৈতিক মহলের একাংশের মন্তব্য, এলআইসির মত সংস্থা যদি বাজারের হাতে চলে যায় তাহলে তা জনসাধারণের বিনিয়োগ কতটা সুরক্ষিত করবে সে নিয়ে প্রশ্ন থাকবে। আপাতত সম্পূর্ণ বিষয়টির ওপর নজর রাখছে ওয়াকিবহাল মহল।\nসাধারণ মধ্যবিত্তের কথা অনুযায়ী, LIC-তে টাকা রাখা হয় শেষ জীবনের কথা ভেবে। যখন আর যায় করার ক্ষমতা থাকবে না, তখন পেনশন-প্রভিডেন্ট ফান্ডের মত এই LIC সঞ্চয়ও অন্যতম ভরসা হয়ে ওঠে। তাই সেখানে কিছুটা কম পয়সা পেলেও ক্ষতি নেই, কিন্তু তা যেন সুরক্ষিত থাকে এবং সারা জীবনের সঞ্চয় ফিরে পাওয়া যেন সুনিশ্চিত থাকে। কিন্তু, এই বেসরকারীকরণের দিকে LIC-কে ঠেলে দেওয়ায়, সারা জীবনের সঞ্চয় শেষ বয়সে এসে কোথাও গিয়ে চরম ঝুঁকির দিকে চলে গেল নাকি!\nট্যাগড budget lic\nবিজেপি জামানায় ব্যাঙ্কে টাকা রাখাও কি সুরক্ষিত? বিরোধীদের কঠিন প্রশ্নের উত্তর থাকল বাজেটে!\nনতুন বছরে নতুন করে কাজে মন দিচ্ছেন রিয়া চক্রবর্তী? বলিউডে করছেন কামব্যাক? জানুন\nতৃণমূল কংগ্রেসের পার্টি অফিসে আগুন দেওয়ার অভিযোগ উঠল বিজেপির বিরুদ্ধে – জেনে নিন বিস্তারিত\nমোদি-শাহের স্বপ্নের নাগরিকত্ব বিল আটকাতে এককাট্টা বিরোধীরা! রাজ্যসভায় ঘুম উড়বে বিজেপির?\nদেশজুড়ে আরো তীব্র হলো করোনার সংক্রমণ, বাড়ছে প্রবল উদ্বেগ


কঠিন সময় পার করছেন গণমাধ্যমকর্মীরা - পাঠকের চিঠি - Premier News Syndicate Limited (PNS)\n১৫ মার্চ, ৫:৩৪ বিকাল\nপিএনএস (সেলিম আহমেদ) : বাংলাদেশের গণমাধ্যম এক কঠিন সময় অতিক্রম করছে। ভালো নেই দেশের অধিকাংশ গণমাধ্যম ও গণমাধ্যমকর্মীরা। রাজধানী থেকে শুরু করে মফস্বল, সব জায়গায় একই অবস্থা। একদিকে নেই চাকরি আর বেতন-ভাতার নিশ্চয়তা। অন্যদিকে নেই নিরাপত্তা। সঠিক খবর তুলে ধরলেই নেমে আসে নির্যাতনের স্ট্রিমরোলার। হামলা, মামলা দিয়ে হয়রানি এমনকি খুনও করা হয় সাংবাদিককে।\nসবমিলিয়ে স্বাধীন বাংলাদেশে চরম নিরাপত্তাহীনতায় ভুগছে সাংবাদিক সমাজ। সংবাদপত্র রাষ্ট্রের চতুর্থ স্তম্ভ হলে পেশাগত দায়িত্ব পালন করতে গিয়ে কথিত রাজনীতিবিদ, সরকারি আমলা, আইনশৃঙ্খলারক্ষাকারী বাহিনী, পেশাজীবি গোষ্ঠীর রোষানলে পড়তে হচ্ছে গণমাধ্যমকর্মীদের। বিগত দিনে আমাদের দেশে যে সব সাংবাদিক নির্যাতনের শিকার হয়েছেন তাদের বিচার না হওয়ায় সাংবাদিকদের ওপর নির্যাতন, হয়রানি ও আক্রমণের ঘটনা আশঙ্কাজনকভাবে বেড়েছে। সাম্প্রতিক সময়ের ঘটনাগুলো গণমাধ্যমের জন্য চরম অশনিসংকেত বলে বলেও মনে করছেন বিশেষজ্ঞ মহল।\nসর্বশেষ একটি সংবাদ প্রকাশের জের ধরে কুড়িগ্রামের ডিসি মোছা. সুলতানা পারভীনের রোষানলে পড়েন অনলাইন নিউজ পোর্টাল বাংলাট্রিবিউনের কুড়িগ্রাম প্রতিনিধি আরিফুল ইসলাম রিগ্যান। কুড়িগ্রামের ওই ডিসি শহরের ৪’শ বছরের পুরোনো ‘নিউ টাউন পার্ক’ নামে পরিচিত একটি পুকুরে সরকারি ও ব্যক্তিপর্যায়ের অনুদানে সংস্কার করে তার নাম অনুসারে ‘সুলতানা সরোবর’ নামে নামকরণ করেন। এতেই বাধে বিপত্তি। জেলায় এতো বিখ্যাত লোক থাকতে জনগণের টাকায় প্রজাতন্ত্রের একজন কর্মচারি কিভাবে পুকুরটি তার নামে নামকরণ করে তা বোধগম্য হয়নি সচেতন মহলের। এছাড়াও তার বিরুদ্ধে ছিল দুর্নীতির বিস্তর অভিযোগ।\nবিষয়টি নিয়ে বাংলাট্রিবিউনে একটি প্রতিবেদন করেন আরিফুল ইসলাম। এতেই ক্ষিপ্ত হন ডিসি মোছা. সুলতানা পারভীন। শুক্রবার মধ্যরাতে বাড়িতে হানা দিয়ে দরজা ভেঙে ঘরে প্রবেশ করে তাকে তুলে নিয়ে যায় জেলা প্রশাসনের মোবাইল কোর্ট। বাসা থেকে জোর করে তুলে আনার পথে জেলা প্রশাসক কার্যালয় পর্যন্ত তার উপর চলে লাথি-থাপ্পর, কিল-ঘুষি। একটি কক্ষে নিয়ে গিয়ে প্রথমে তার দুই চোখ কাপড় দিয়ে বেঁধে ফেলা হয়। এরপর প্যান্ট ও গেঞ্জি খুলে তাকে বিবস্ত্র করে চলে অকথ্য নির্যাতন।\nএ সময় আরিফুলের বাসায় আধা বোতল মদ ও দেড়শ’ গ্রাম গাঁজা পাওয়া গেছে বলে দাবি করেন তারা। পরে ভ্রাম্যমাণ আদালত পরিচালনা করে তাকে এক বছরের কারাদণ্ড দেয়া হয়। অবশ্যই রোববার তার জামিন দিয়েছেন আদালত। প্রশ্ন দেখা দিয়েছে ভ্রাম্যমাণ আদালতের এই সাজা কতটা বৈধ। এই সাজার বৈধতা চ্যালেঞ্জ করে হাইকোর্টে রিট দায়ের করা হয়েছে। মন্ত্রিপরিষদ সচিবসহ সংশ্লিষ্ট ১৭ জনকে রিটে বিবাদী করা হয়।\nএ ঘটনাকে কেন্দ্র করে যখন পুরো বাংলাদেশে নিন্দার ঝড় উঠেছিল ঠিক তখনই ঢাকায় সাংবাদিক মাহবুব আলম লাভলুর বিরুদ্ধে ডিজিটাল নিরাপত্তা আইনে মামলা দায়ের করেছেন পুরান ঢাকার বাসিন্দা আশিকুর রহমান। তার বিরুদ্ধে অনুমতি ছাড়া তথ্য সংগ্রহ করে ইউটিউবে আক্রমণাত্মক ভাষা ব্যবহারের মাধ্যমে মিথ্যা ও মানহানিকর তথ্য প্রচারের অভিযোগ আনা হয়েছে।\nএর আগে ‘মানবজমিন’-এর প্রধান সম্পাদক মতিউর রহমান চৌধুরী, স্টাফ রিপোর্টার আল আমিনসহ ৩২ জনের বিরুদ্ধে ডিজিটাল নিরাপত্তা আইনে মামলা টুকেছেন সরকারদলীয় সাংসদ সাইফুজ্জামান শিখর। কিন্তু যে খবরের জন্য মামলাটি হয়েছে, তার কোথাও সাইফুজ্জামান শিখরের নাম নেই। মামলাটি বাক-স্বাধীনতা তথা সংবাদপত্রের স্বাধীনতার ওপর হস্তক্ষেপের শামিল।\nতারপরও মানলাম মানবজমিনের রিপোর্ট নিয়ে এমপি শিখরের কোনো বক্তব্য আছে। তাহলে তিনি সেটি ‘মানবজমিন’-এ পাঠিয়ে দিতে পারতেন। তারা তা ছাপাতে বাধ্য ছিল। কিন্তু তা তিনি পাঠাননি। খবরটি আপত্তিকর মনে হলে সাংসদ প্রেস কাউন্সিলে মামলা করতে পারতেন। প্রেস কাউন্সিলের রায়ে সন্তুষ্ট না হলে ফৌজদারি আদালতের আশ্রয় নিতে পারতেন। সেটাই নিয়ম। কিন্তু ক্ষমতাসীন দলের সাংসদ এসব নিয়মকানুন মানবেন কেন? ডিজিটাল আইনের মোক্ষম অস্ত্রটিই তিনি প্রথম সুযোগে গণমাধ্যমের বিরুদ্ধে ব্যবহার করলেন।\nএছাড়া বেশ কয়েকদিন যাবৎ সাংবাদিক শফিকুল ইসলাম কাজল নিখোঁজ রয়েছেন। তার বিষয়ে আইন-শৃংখলা বাহিনীর কোনো দিতে পারছে না।\nসবমিলিয়ে স্বাধীন বাংলাদেশে চরম নিরাপত্তাহীনতায় ভুগছে সাংবাদিক সমাজ। সংবাদপত্র রাষ্ট্রের চতুর্থ স্তম্ভ হলে পেশাগত দায়িত্ব পালন করতে গিয়ে কথিত রাজনীতিবিদ, সরকারি আমলা, আইনশৃঙ্খলারক্ষাকারী বাহিনী, পেশাজীবি গোষ্ঠীর রোষানলে পড়তে হচ্ছে গণমাধ্যমকর্মীদের।\nবিগত দিনে আমাদের দেশে যে সব সাংবাদিক নির্যাতনের শিকার হয়েছেন তাদের বিচার না হওয়ায় সাংবাদিকদের ওপর নির্যাতন, হয়রানি ও আক্রমণের ঘটনা আশঙ্কাজনকভাবে বেড়েছে। সাম্প্রতিক সময়ের ঘটনাগুলো গণমাধ্যমের জন্য চরম অশনিসংকেত বলে বলেও মনে করছেন বিশেষজ্ঞ মহল।\nগণমাধ্যমকর্মীদের ‘পিঠ ঠেকে গেছে দেয়ালে’। এখন এর থেকে উত্তোরণে পথ খুঁজতে হবে। ঐক্যবদ্ধ আন্দোলন করতে হবে গণমাধ্যমকর্মীদের সর্বমহল থেকে। না হলে কাল আপনার ওপর নেমে আসবে নির্যাতনে স্ট্রিমরোলার।


মা হতে চলেছেন বিদ্যা বালান! » Leading News Portal : BartaBangla.com\nবিনোদন ডেস্ক :: বলিউডের ‘ডার্টি গার্ল’ হিসেবে বহুল খ্যাতি অর্জিত বিদ্যা বালান বিয়ে করেছেন দুই মাসও হয়নি। এরই মধ্যেই তিনি মা হতে যাচ্ছেন। এমন একটা খবর বেশ ভালোভাবেই ছড়িয়েছে বলিউডের আকাশে-বাতাসে। অবশ্য এর পেছনে একটা কারণও আছে। সম্প্রতি মুম্বাইয়ে অনুষ্ঠিত জি সিনে অ্যাওয়ার্ড ২০১৩ অনুষ্ঠানে সিদ্ধার্থ রায় কাপুরের সঙ্গে ‘মোটা পেট’ নিয়ে হাজির হন বিদ্যা বালান। আর তার এই অবস্থা দেখে অনেকেরই তো মাথায় হাট। বিয়ে হলো মাত্র কয়েকদিন এরই মধ্যে কিভাবে ঘটলো ঘটনাটা? অনুষ্ঠানে সবার মধ্যেই কানাঘুসা শুরু হয়ে গেলো। সত্যিই কি বিদ্যা তাহলে মা হচ্ছেন?\nঅনুষ্ঠানে অভিনেতা হৃতেশ দেশমুখতো ঠাট্টা করে বলেই ফেললেন, এটি খুবই অনাকাঙ্খিত। বিয়ের মাত্র এ কদিনের মধ্যেই সিদ্ধার্থ তার স্ত্রী বিদ্যাকে অন্তসত্ত্বা বানিয়ে ছেড়েছে।\nঅভিষেক বচ্চনও এ নিয়ে যখন কৌতুক শুরু করলেন আর তখনই বিদ্যা চমকটা ভেঙে দিলেন।\nস্টেজে শাহরুখ খানের সঙ্গে কথা বলতে গিয়ে বিদ্যা বলেন, আসলে কৌতুক করেই আমি অনুষ্ঠানে অন্তসত্ত্বা সেজে এসেছি। তবে আমার পাশে এখন দুজন এসআরকে দাঁড়িয়ে। একজন শাহরুখ খান অন্যজন সিদ্ধার্থ রায় কাপুর।\nএ খবরটা নিছক কৌতুক করা হলেও এখন অবশ্য অনেকেই তা সত্যি বলে মনে করছেন। জীবনে সবচেয়ে গুরুত্বপূর্ণ এসআরকের থেকে সন্তান বিষয়ে কোনো বার্তা নেবেন এ লাস্যময়ী অভিনেত্রী।\nসকল জল্পনা-কল্পনার অবসান ঘটিয়ে গত বছরের ১৪ ডিসেম্বর ইউটিভি মোশন পিকচার্সের প্রধান নির্বাহী কর্মকর্তা সিদ্ধার্থ রায় কাপুরকে বিয়ে করেন বিদ্যা বালান। এর আগে প্রায় তিন বছর ধরে তাদের মধ্যে মন দেওয়া-নেওয়া চলেছে।\nউল্লেখ্য, বিদ্যা বালান হিন্দি, বাংলা ও মালায়াম ভাষার ছবিতে অভিনয় করেন। ২০০৩ সালে বাংলা ছবি ‘ভালো থেকো’ এ অভিনয়ের মধ্য দিয়ে চলচ্চিত্রে তার অভিষেক ঘটে। ২০০৫ সালে ‘পরিণীতা’ ছবি দিয়ে বলিউডে তার অভিষেক ঘটে। ২০০৬ সালে তার অভিনীত ‘লাগে রাহো মুন্নাভাই’ ছবিটি ছিল ব্লকবাস্টার হিট।\nহেই বেবি (২০০৭) ও কিস্মত কানেকশন (২০০৮) এ গ্ল্যামারাস চরিত্রে অভিনয়ের জন্য সমালোচিত হলেও পা (২০০৯), ইশকিয়া (২০১০), নো ওয়ান কিলড জেসিকা (২০১১), দ্য ডার্টি পিকচার (২০১১) ও কাহানি (২০১২) এ প্রশংসনীয় অভিনয় করে তিনি বলিউডের শীর্ষ অভিনেত্রীতে পরিণত হন। ‘দ্য ডার্টি পিকচার’ ছবিতে অভিনয়ের জন্য তিনি ২০১১ সালে জাতীয় চলচ্চিত্র পুরস্কার জিতেন।\nপরের সংবাদ/কন্টেন্ট কারিনার নতুন রূপ…


ক্রাঙ্কিরোল সিমুলপবস অ্যাপোক্যালাইপ্স মঙ্গার চার নাইট - ক্রাঞ্চিরোল\nক্রাঞ্চিরোল সিমুলপবস সাতটি মারাত্মক পাপগুলি সিকুয়েল মঙ্গা, এখন অধ্যায় 1 পড়ুন!\nপ্রধান ক্রাঞ্চিরোল ক্রাঞ্চিরোল সিমুলপবস সাতটি মারাত্মক পাপগুলি সিকুয়েল মঙ্গা, এখন অধ্যায় 1 পড়ুন!\nক্রাঞ্চিওরোল সিমুলপবস সেভেন ডেডলি সিনস এর সিক্যুয়াল মঙ্গা, অ্যাপোক্যালিসের ফোর নাইট। প্রথম পাঁচটি অধ্যায়টি ওভেনে নতুন করে পড়তে হবে!\nসেভেন ডেডলি সিনস মঙ্গা প্রায় এক বছর আগে শেষ হয়েছিল এবং অন্যান্য সমস্ত স্পিনঅফ এবং সিক্যুয়াল শেষ করার পরে, ভক্তরা এর সিক্যুয়াল মঙ্গা, ফোক নাইটস অফ এপোকালাইপসে স্থির করেছে।\nক্রাঞ্চিওরোল সিক্যুয়ালটির চাহিদাটি দ্রুত গ্রহণ করেছিল এবং এটি সিমুল-প্রকাশের ঘোষণা দিয়েছে!\nএকটি উদ্বেগজনক নতুন মূল চরিত্রের সাথে সিক্যুয়েল দুর্দান্ত শুরু করে। পার্কিভাল, আমাদের 16-বছর বয়সের মূল নায়ক, প্রত্যন্ত অঞ্চলে তার দাদার সাথে থাকেন, কিন্তু একদিন তার ভাগ্য ডেকে এলো। অ্যাকশন, রহস্য এবং কমেডিতে ভরা আরেকটি অ্যাডভেঞ্চার আমাদের এই নতুন মাঙ্গায় অপেক্ষা করছে!\nক্রাঞ্চিওরল সবেমাত্র ঘোষণা করেছেন যে এটি অ্যাপোক্যালিসের ফোর নাইটস: ইংরেজিতে সাতটি মারাত্মক সিনস মঙ্গা সিম্পলপব করবে। সিক্যুয়াল মঙ্গাটি প্রথম ২২ শে জানুয়ারী 2021 এ চালু হয়েছিল এবং ইতিমধ্যে পাঁচটি অধ্যায় প্রকাশ করেছে।\nhttps://t.co/sVzgZxx2QB ক্রাঞ্চিওরোল অ্যাপোক্যালিসের ফোর নাইটের সিম্পল্পব করবে!\n- শোনেন ম্যাগাজিন নিউজ (@ ডাব্লুএসএস_মঙ্গা) 23 ফেব্রুয়ারী, 2021\nক্রাঞ্চিরোল ইতিমধ্যে তার ওয়েবসাইটে প্রথম পাঁচটি অধ্যায় প্রকাশ করেছে। অধ্যায়গুলি প্রিমিয়াম ব্যবহারকারীরা পড়তে পারেন। সাবস্ক্রিপশন ছাড়াই কেবল প্রথম অধ্যায়টি পড়ার জন্য উপলব্ধ।\nক্রাঞ্চিওরোলে অ্যাপোক্যালিসের ফোর নাইট পড়ুন এখানে\nম্যাঙ্গার নতুন অধ্যায়গুলি জাপান বাদে বিশ্বজুড়ে ক্রাঞ্চিরোলের মঙ্গা পৃষ্ঠায় প্রকাশিত হবে। প্রথম পাঁচটি অধ্যায়গুলি বর্তমানে বুকওয়ালার, কমিকোলজি এবং কিন্ডেলের মাধ্যমে পাওয়া যায়।\nতরোয়াল আর্ট অনলাইন মরসুম3ডাবিড প্রকাশের তারিখ\nসেভেন ডেডলি সিনস হ'ল সেই মঙ্গাগুলির মধ্যে একটি যা ওখানকার প্রতিটি ওটাকুর কাছে জানা। এ জাতীয় আকারের পূর্ব-বিদ্যমান অনুরাগের সাথে, চারটি নাইটস অফ এপোকালাইসকে ট্রেশন পেতে খুব বেশি সময় লাগেনি।\nসাতটি মারাত্মক সিনগুলির মতো নতুন বিশ্বে একই সিরিজের উপর ভিত্তি করে এই বিষয়টি ভক্তদের আরও কৌতূহলী করে তোলে।\nপড়ুন: ফোর নাইটস অফ এপোকালাইপস, সাতটি মারাত্মক পাপসমূহের সিকুয়েল মঙ্গা ঘোষণা করেছে\nপার্সিভাল একটি সুন্দর কিন্তু অস্বাভাবিকভাবে শক্তিশালী বাচ্চা, এবং চরিত্রটির নকশা আমাদের প্রিয় মেলোদিয়াসের কথা মনে করিয়ে দেয়। সাতটি মারাত্মক পাপগুলির এনিমে প্রচারের চূড়ান্ত মরসুমের সাথে, সিরিজটির আপনার ব্যথা কমাতে এই সিক্যুয়াল মঙ্গায় ডুব দেওয়ার উপযুক্ত সময়।\nসাতটি মারাত্মক পাপ সম্পর্কে\nসেভেন ডেডলি সিনস নাকাবা সুজুকি লিখেছেন এবং ফুটিয়ে তুলেছেন এমন একটি ফ্যান্টাসি মঙ্গা সিরিজ। মঙ্গা কোডানশার সাপ্তাহিক শোনেন ম্যাগাজিনে ২০১২ সালে ধারাবাহিক হওয়া শুরু হয়েছিল এবং প্রায় 39 টি খণ্ড প্রকাশিত হবার পরে অবধি অবধি অবধি অবধি চলতে থাকে।\nসাতটি মারাত্মক পাপ | উৎস: ক্রাঞ্চিরোল\nএটি তখনই শুরু হয় যখন দেবী ক্লানের বংশধর লিওনেস কিংডমের রাজকন্যা (এলিজাবেথ লায়নস) সর্বাধিক দুষ্কৃতী অপরাধীদের সেভেন ডেডলি সিনস (নানাতসু ন তাইজাই) সন্ধানের উদ্দেশ্যে যাত্রা শুরু করেন।\nনানাতসু ন তাইজাই হ'ল রাজ্যের সাতটি বিপজ্জনক অপরাধী, প্রত্যেকটিরই নামকথার সাতটি পাপের নামকরণ।\nদশ বছর আগে, জারাতার্সের গ্রেট হলি নাইট হত্যার দায়ে অভিযুক্ত হওয়ার পরে সমস্ত পাপকে রাজ্য থেকে বিতাড়িত করা হয়েছিল।\nএখন, রাজ্যটি দুর্নীতিগ্রস্থ হলি নাইটদের হাতে পড়তে চলেছে, এবং এলিজাবেথকে রাজ্যটি বাঁচাতে অবশ্যই পাপগুলি এবং তাদের নেতা মেলোদিয়াসের সন্ধান করতে হবে।\nপরী লেজ সিনেমা দেখতে কখন\nকিভাবে ব্লিচ ফিলার বিনামূল্যে দেখুন\nসাতটি মারাত্মক পাপ সমস্ত পর্ব\nহীরা মরসুমের টেক্কা3প্রকাশের তারিখ\nহাই স্কুল কাঁচা godশ্বর\nহাউসহসব্যান্ডের ট্রেলারের উপায়টি হোম মেকিংয়ের প্রাক্তন ইয়াকুজার যাত্রা প্রকাশ করে


এবার শচীন কন্যার প্রেমের ঘটনায় তোলপাড় ভারতে! – cncrimenews24\nগোটা ভারতবাসীর কাছে শচীন টেন্ডুলকর শয়নে, স্বপ্নে, জাগরণে! শচীন নিজেই বহির্বিশ্বের কাছে ভারতের অ্যাম্বাসাডর। তিনি ক্রিকেট খেলা ছেড়ে দিয়েছেন বেশ কয়েক বছর হল। তবে শচীনকে নিয়ে ভারতাবাসীর উন্মাদনা কমার নয়। শচীন গোটা বিশ্বে এতটাই জনপ্রিয় যে তাঁর কন্যা কেরিয়ারে বিশেষ কিছু অর্জন না করেই সেলিব্রিটির তকমা পাচ্ছেন।\nবর্তমানে নিজের পড়াশোনার জগতেই মগ্ন সারা টেন্ডুলকর। শচীন বরাবরই প্রচারের আলো থেকে সযত্নে আড়াল করে এসেছেন নিজের পুত্র অর্জুন ও কন্যা সারাকে। তবে সবসময় যে তিনি সফল হয়েছেন, তা বলা যাবে না। যেমন শচীন কন্যা সারা ফের প্রচারমাধ্যমের শিরোনামে। নিজের সম্পর্কের কারণে।\nওজন কমানোর আগে ও পরে অনন্ত অাম্বানী।\n১৯ বছরের সুন্দরী শচীন কন্যা কিছুদিনের মধ্যেই বলিউডে অভিষেক ঘটাতে পারেন, জল্পনা ছিল এমনটাই। বলা হচ্ছিল শাহিদ কপূরের বিপরীতে নিজের বি-টাউনের কেরিয়ার শুরু করবেন সারা। যদিও শচীন সেই জল্পনায় জল ঢেলে নেতিবাচক টুইট করেছিলেন। কন্যার ব্যক্তিগত জীবন নিয়ে কাঁটাছেড়া শুরু হওয়ায় বেশ বিরক্ত হয়েছিলেন লিটল মাস্টার। তবে ফের একবার সারা প্রচারমাধ্যমের লাইমলাইটে। তাঁর সম্পর্কের কারণ।\nজানা গিয়েছে, সারা নাকি নিজের বয়ফ্রেন্ড খুঁজে পেয়েছেন। সারা যার সঙ্গে ডেটিং করছেন তিনি আর কেউ নন, মুকেশ ও নীতা অাম্বানীর পুত্র অনন্ত। জল্পনা ছড়িয়েছে এমনটাই। সর্বভারতীয় বেশ কিছু প্রচারমাধ্যমে এই ‘সেলেব্রিটি রিলেশনশিপ’ নিয়ে বেশ কিছু প্রতিবেদন লেখা হয়েছে।\nবিপুলদেহী অনন্ত সম্প্রতি ওজন ঝরিয়ে স্লিম অ্যান্ড ট্রিম হয়েছেন। ২০৮ কেজি থেকে ১০৮ কেজি কমিয়ে তিনি আপাতত শিরোনামে। রোগা হওয়ার পর গার্লফ্রেন্ডও পেয়েছেন সেলিব্রিটি পুত্র। অনন্তের সঙ্গে তাঁর সম্পর্কের জল্পনা কতটা সত্যি, সেদিকেই আপাতত নজর থাকবে।


Fixed Deposit: SBI প্রবীণ নাগরিকদের জন্য নতুন প্রকল্প চালু করেছে\nFixed Deposit: SBI launches new scheme for senior citizens\nরুপালী দাস Saturday, 19 February 2022 12:31 PM\nকী বলছে এসবিআই ?\nএর মধ্যে রয়েছে প্রবীণ নাগরিকরা যারা তাদের খুচরা FD-তে5বছর বা তার বেশি বয়সের জন্য 50 মৌলিক পয়েন্ট ক্রেডিট পাচ্ছেন। এছাড়াও , অতিরিক্ত 30 বেস পয়েন্ট দিতে হবে। ব্যাঙ্কের মতে , এসবিআই ওয়েকেয়ার ডিপোজিট স্কিম 30 সেপ্টেম্বর 2022 পর্যন্ত বাড়ানো হয়েছে।\nSBI স্পেশাল FD স্কিম!\nSBI প্রবীণ নাগরিকদের জন্য একটি বিশেষ ফিক্সড ডিপোজিট স্কিমে বিনিয়োগের সময়সীমা বাড়িয়েছে । TIME ব্যাঙ্ক , যেটি SBI Wecare- এ বিনিয়োগ করে , 30 সেপ্টেম্বর 2022-এ প্রসারিত হয়েছে৷\nযদি প্রবীণ নাগরিকরা একটি বিশেষ FD স্কিমের অধীনে স্থায়ী আমানতে অর্থ রাখেন, তাহলে FD-তে প্রযোজ্য সুদের হার হবে 6.30 শতাংশ।\nস্টেট ব্যাঙ্ক অফ ইন্ডিয়া (SBI) 2020 সালের মে মাসে SBI Wecare টার্ম ডিপোজিট স্কিম চালু করেছে। এটা বললে ভুল হবে না যে ব্যাঙ্ক এই স্কিমে এগিয়ে যাওয়ার চেষ্টা করছে , এই স্কিমে বয়স্কদের আরও বেশি সুবিধা দিতে ।\nএই বিভাগের বিনিয়োগকারীরা প্রায়শই সুদের আয়ের উপর নির্ভর করে, তাই প্রবীণ নাগরিকদের সুবিধার জন্য তারিখ বাড়ানো হয়। ব্যাঙ্ক এখন এই সুবিধাটি 20 সেপ্টেম্বর 2022 পর্যন্ত প্রসারিত করেছে।\nকে বিনিয়োগ করতে পারেন?\n60 বছরের বেশি বয়সী যেকোন বাসিন্দা প্রবীণ নাগরিক এই স্কিমে বিনিয়োগের যোগ্য। যেহেতু এই স্কিমটি একটি গার্হস্থ্য মেয়াদী আমানত প্রকল্প, তাই এনআরআইরা সিনিয়র সিটিজেন স্কিমে বিনিয়োগ করার যোগ্য নয়৷\nএই স্কিমের অধীনে, FD-এর সুদ মাসিক বা ত্রৈমাসিক ব্যবধানে দেওয়া হয়। গ্রাহকের অ্যাকাউন্টে সুদ জমা হয়। এই প্রকল্পের সুবিধা NetBanking, YONO অ্যাপ বা আবেদনের শাখার মাধ্যমে নেওয়া যেতে পারে।\nআরও পড়ুনঃ SBI's big offer; এসবিআইয়ের বড় অফার! ২ লাখ টাকা লাভ! রইল বিস্তারিত\nsbi net banking login sbi online sbi careers yono sbi sbi protect powder sbi mutual fund sbi internet banking sbi personal banking\nPublished On: 19 February 2022, 12:37 PM English Summary: Fixed Deposit: SBI launches new scheme for senior citizens